**הסברי הפסוקים**

**פרשת תצוה**

**כיתה ב'1[[1]](#footnote-1)**

**הדלקת המנורה.** דגשים: מטרת המנורה, וקדושתם של הכהנים. עניין המשכן ככבוד ד' שאנו עושים דרך כל הכבוד והיקר של הכלים**.**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{כ}!)הקדמה: הפרשה מתחילה 2 פסוקים לפני סוף פרק. למה? מי שחילק את הפרקים לא היה אדם ירא שמים. הוא חשב שהדלקת המנורה זה המשך לציווי של בניית המנורה. אך חכמים שמו את זה כחלק ממצוות הכהנים. למה? כי זאת פרשה שעוסקת במצוות הכהנים – בתחילה כתוב את המצווה המיוחדת לכהנים – עריכת המנורה, ואח"כ כתוב איך צריכים להיות לבושים משרתי ד', כמו שומרי הראש של המלך (האברבנאל). **וְאַתָּה תְּצַוֶּה אֶת בְּנֵי יִשְׂרָאֵל** – כאן יש מצווה שהיא לדורות, לכן כתוב תצווה ולא "ועשית". **וְיִקְחוּ אֵלֶיךָ** – יביאו לך.[[2]](#footnote-2) **שֶׁמֶן זַיִת** – זהו השמן שמאיר הכי יפה. **זָךְ** – נקי, ללא סיגים. לקחו מהזיתים שנמצאים בראש העץ, שהם מקבלים הכי הרבה שמש ולכן הם הכי בשלים, וכך הם יותר זכים ללא פסולת. **כָּתִית** – כתוש במכתשת, לא בריחיים, כי בריחיים הזיתים נמחצים לגמרי והקליפות נכנסות לתוך השמן. **לַמָּאוֹר** – לצורך הארת האור במשכן, אך לנסכים לא צריך שמן זך. למנורה היו לוקחים מכל זית רק את הטיפה הראשונה. (ניסינו לחשב כמה זיתים צריך בשביל יום אחד למנורה). **לְהַעֲלֹת נֵר** – להדליק את הנרות (אונקלוס[[3]](#footnote-3). ולמה כתוב לשון להעלות? כשידליק יחכה עד שהשלהבת תהיה עולה מאליה). **תָּמִיד** – לילה לילה, אין לילה שלא מדליקים, ואפילו בשבת[[4]](#footnote-4).[[5]](#footnote-5)

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כז-{כא}!) **בְּאֹהֶל מוֹעֵד** – המשכן נקרא אוהל. ונקרא מועד, כי "ונועדתי לך משם", ד' מתוועד ומתגלה שם. **מִחוּץ לַפָּרֹכֶת אֲשֶׁר עַל** – בסמוך לארון **הָעֵדֻת** – מראה את הקשר שיש בין אור המנורה לאור התורה. **יַעֲרֹךְ אֹתוֹ** – יסדר (אונקלוס) את הנרות שיהיו ערוכים יפה. **אַהֲרֹן וּבָנָיו** – אהרן או בניו. **מֵעֶרֶב עַד בֹּקֶר** – כמות שתספיק מערב עד בקר (שמו חצי לוג[[6]](#footnote-6), שיספיק גם ללילה הכי ארוך) [עריכת הנרות חייבת להיות ע"י הכהנים, לעומת ההדלקה שיכולה להיות ע"י ישראל]. **לִפְנֵי ה'** – מה מטרת המנורה? שלא יהיה חשוך לכהן שיכנס בלילה?! מי נכנס לתוך המשכן?! אלא המנורה היא לשם ד'. כמו מלך שמאירים לפניו באורות לכבודו (ואפילו ביום היה נר המערבי דולק, ואף שהיו שמים בו שיעור כמו כולם היה נשאר לדלוק, ולמחרת ממנו היו מדליקים את שאר הנרות, ואז היו מכבים אותו שמים לו שמן ומדליקים אותו). **חֻקַּת עוֹלָם** – זהו חוק, שאיננו מבינים בדיוק טעמו. **לְדֹרֹתָם** – גם בזמן בית המקדש. **מֵאֵת בְּנֵי יִשְׂרָאֵל** – עם ישראל מנדב את השמן (הזכרנו את המדרש שבפעם הראשונה הביאו הנשיאים את השמן, אך לדורות יהיה השמן מכל עם ישראל (לקח טוב).[[7]](#footnote-7)

**בגדי הקודש.** דגשים: גדולתו של אהרן הכהן בתורה ובאהבת הבריות. חשיבותם של הבגדים. הכוונה הרוחנית תוך כדי עבודת הבגדים.

פתיחה: חשיבותם של הבגדים, שמכבדים את האדם[[8]](#footnote-8).[[9]](#footnote-9)

פרק כ"ח [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{א}!) **וְאַתָּה הַקְרֵב אֵלֶיךָ** – תקח אותם אליך, ללמד אותם. תקרב את אהרן שיהיה במדרגה עליונה, כמו שאתה במדרגה עליונה (אבע"ז, מלבי"ם). **אֶת אַהֲרֹן אָחִיךָ וְאֶת בָּנָיו אִתּוֹ** – נזכרנו בדברים שראינו על אהרן הכהן - תלמיד חכם גדול, אוהב שלום ורודף שלום[[10]](#footnote-10), ובו בחר הקב"ה להיות המשרת הנאמן בבית המקדש[[11]](#footnote-11). **מִתּוֹךְ בְּנֵי יִשְׂרָאֵל לְכַהֲנוֹ לִי** – שיהיו משרתים שלי (אבע"ז). **אַהֲרֹן נָדָב וַאֲבִיהוּא אֶלְעָזָר וְאִיתָמָר בְּנֵי אַהֲרֹן** – ומה עם פנחס בנו של אלעזר? הוא לא נהיה כהן, רק אחרי מעשה שעשה לשם ד' נהיה כהן[[12]](#footnote-12). לכן אחרי שכבר היה כתוב אהרן ובניו התורה מפרטת שוב, כדי שנדע שרק בני אהרן היו כהנים.[[13]](#footnote-13)

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ב}!) **וְעָשִׂיתָ** – תדאג שיעשו. **בִגְדֵי קֹדֶשׁ** – בגדים שמשרתים איתם בקדש הם בגדים קדושים (אבע"ז), ולכן אסור ללובשם רק הכהנים ורק בשעת העבודה (ראב"ם)[[14]](#footnote-14). **לְאַהֲרֹן אָחִיךָ לְכָבוֹד וּלְתִפְאָרֶת** – לכבוד ד', שמשרתיו לבושים בבגדים מכובדים, ולתפארת של הכהנים, שכולם מכירים את גדולתם ומפארים אותם (ספורנו). [לכן צריכים הבגדים להיות חדשים].[[15]](#footnote-15)

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ג}!) **וְאַתָּה תְּדַבֵּר אֶל** – עם **כָּל חַכְמֵי לֵב** – שהחכמה ממלאת להם את הלב, שאין בליבם אלא חכמה (מלבי"ם) מלאי יראת ד' (בעה"ט), שעל כל דבר שעושים אומרים – אנו עושים כציווי ד' את משה (אוה"ח ל"ט:א'). **אֲשֶׁר מִלֵּאתִיו** – מילאתי את ליבו של כל אחד מהם. **רוּחַ חָכְמָה**  - (לא כתוב תצווה אלא תדבר, כי היה צריך גם להסביר להם את החשיבות של עשיית בגדים לכהן, כמו שנלמד שהכל צריך להיעשות לשם ד'. כמו שטובלים לפני כתיבת ספר תורה). **וְעָשׂוּ אֶת בִּגְדֵי אַהֲרֹן לְקַדְּשׁוֹ לְכַהֲנוֹ לִי** – להפוך אותו לכהן ע"י לבישת הבגדים[[16]](#footnote-16).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ד}!) **וְאֵלֶּה הַבְּגָדִים אֲשֶׁר יַעֲשׂוּ חֹשֶׁן וְאֵפוֹד וּמְעִיל וּכְתֹנֶת תַּשְׁבֵּץ** – כתונת שעשויה כמו תשבץ, משבצות משבצות[[17]](#footnote-17). **מִצְנֶפֶת וְאַבְנֵט** – סה"כ 6 בגדים, ועוד 2 בגדים היו לכהן גדול – ציץ ומכנסיים, ולמה לא נכתבו? ענה תלמיד אהוב: הציץ אינו בגד (בעה"ט). הקשה תלמיד – גם החושן אינו בגד? אך האבע"ז בתחילת פרק כ"ט כותב שהחושן הוא בגד כי הוא מכסה את הלב. והמכנסיים? ענה תלמיד יקר – כי לא רואים אותם. ועוד תלמיד ענה – כי מכנסיים יש לכל אדם (אבע"ז). ובלשון בעל הטורים – המכנסיים הם אינם לכבוד אלא לצניעות (וכן רשב"ם). הוסיפו תלמידים: כתוב "ועשו בגדי קודש" להוסיף עוד 2 בגדים. **וְעָשׂוּ בִגְדֵי קֹדֶשׁ לְאַהֲרֹן אָחִיךָ וּלְבָנָיו לְכַהֲנוֹ לִי** – כשיעשו את הבגדים צריכים לכוון שהם נועדים לכהונה. (ספורנו).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ה}!) **וְהֵם** – חכמי הלב. **יִקְחוּ אֶת הַזָּהָב וְאֶת הַתְּכֵלֶת וְאֶת הָאַרְגָּמָן וְאֶת תּוֹלַעַת הַשָּׁנִי וְאֶת הַשֵּׁשׁ** – שאיתם עושים את הבגדים. חכמי הלב היו אוספים את התרומות מהעם (הם אספו כמות שמתאימה רק לבגדים, ואת התרומות ליריעות לקח מישהו אחר). הקב"ה לא חשש שיקחו לעצמם ולכן הם עצמם היו יכולים לאסוף את התרומות (רמב"ן) [[18]](#footnote-18)

**האפוד.** דגשים: יופיו. אהבת ד' לעמו דרך שמות השבטים.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ו}!) **וְעָשׂוּ אֶת הָאֵפֹד[[19]](#footnote-19)** – למה נקרא אפוד? כי הוא מאפד – מקשט – את הכהן[[20]](#footnote-20) (כן נראה ברש"י פסוק ח'). **זָהָב תְּכֵלֶת וְאַרְגָּמָן תּוֹלַעַת שָׁנִי וְשֵׁשׁ מָשְׁזָר** - לכל אחד ממיני החוטים שהיה מורכב מ6 חוטים הוסיפו חוט של זהב. וכיצד הכינו חוט זהב כל כך דק, הרי זה מתכת ולא צמר? היו מכינים 'דפים' של זהב, ע"י שהיו מכים בפטיש על הזהב, שיהיה דק דק, ולאחר מכן גזרו חוטים דקים של זהב[[21]](#footnote-21). זה הוסיף יופי מיוחד לאפוד. **מַעֲשֵׂה חֹשֵׁב** – גם כאן כמו ביריעות היו ציורים על האפוד (לא כתוב אלו ציורים), והיה הציור שונה מצד אחד לצד השני. [זה אומנות של אומן שנקרא 'חושב').

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ז}!) **שְׁתֵּי כְתֵפֹת חֹבְרֹת יִהְיֶה לּוֹ אֶל שְׁנֵי קְצוֹתָיו** - האפוד היה בחלק האחורי של הכהן מהמתנים (מאיזור הלב, ממקום המרפקים בזמן שהם כלפי מטה, וזה המקום שאין בו זיעה) עד העקבים. האפוד עוטף את איזור הגב ונמשך מעט לצדדים לכיוון הבטן (בהמשך נראה שקצה האפוד היה מעט מתחת לחושן (רש"י פסוק כ"ו). ומה החזיק אותו שלא יפול? היו שתי רצועות בד שהיו מחוברות בחלק העליון של האפוד משני קצותיו (לא ממש בקצוות, אלא בקו של הכתפיים), והם נמשכו מעל הכתף, לכן נקראו 'כתפות'. **וְחֻבָּר** – הכתפות הללו נארגו בנפרד, ולאחר מכן תפרו אותם לאפוד.

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ח}!) **וְחֵשֶׁב אֲפֻדָּתוֹ אֲשֶׁר עָלָיו** – בנוסף הייתה חגורה שקשרה את האפוד מקדימה, (החגורה מסובבת את האפוד מאחורה ומקדימה, כך משמע ברש"י). 'חשב' זה החגורה, 'אפודתו' הכוונה קישוטו, כלומר החגורה שאיתה היו מקשטים את הכהן, כי על ידה היה האפוד מחובר לכהן. **כְּמַעֲשֵׂהוּ** – מזהב תכלת וכו' כמו שיפורט. **מִמֶּנּוּ יִהְיֶה** - לא יתפרו אותו לאפוד כמו הכתפות, אלא בעת עשיית האפוד ויחד איתו יתפרו את החגורה. **זָהָב תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר:**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ט}!) **וְלָקַחְתָּ אֶת שְׁתֵּי אַבְנֵי שֹׁהַם** – שלמדנו בתחילת פרשת תרומה (אוה"ח), הן היו אבנים יקרות ויפות. **וּפִתַּחְתָּ** – וחקקת **עֲלֵיהֶם** את **שְׁמוֹת בְּנֵי יִשְׂרָאֵל** – כיצד הצליחו לחקוק על אבן כ"כ חזקה. הבאנו את הגמרא בסוטה מח: שלא רצו לחתוך ולהסיר מהאבן ולא רצו לכתוב בדיו, לכן עשו סימון בדיו, והביאו תולעת מיוחדת שהייתה מבקעת את האבן, ואז צידי האבן במקום החיתוך היו בולטות מעט. יכול להיות שחקיקה עדיפה מכתיבה כיוון שכתיבה יכולה להימחק (חוברות מורשה).

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{י}!) **שִׁשָּׁה מִשְּׁמֹתָם עַל הָאֶבֶן הָאֶחָת** – ראובן, שמעון, לוי, יהודה, דן, נפתלי. **וְאֶת שְׁמוֹת הַשִּׁשָּׁה הַנּוֹתָרִים עַל הָאֶבֶן הַשֵּׁנִית כְּתוֹלְדֹתָם** – לפי הסדר בו נולדו: גד, אשר, יששכר, זבולן, יוסף, בנימין. [סה"כ כ"ה אותיות לכל אחד מהצדדים. להראות שאמנם כאן למדנו שלכל שבט יש מיוחדות בפני עצמו, אך כולם שווים – כולנו בני איש אחד נחנו].

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יא}!) **מַעֲשֵׂה חָרַשׁ אֶבֶן** – אומנות מיוחדת, של אומן שנקרא "חרש אבן" (יש "חרש עץ" ו"חרש ברזל"). **פִּתּוּחֵי חֹתָם** – חקיקות כמו שעושים כשחותמים בטבעת. **תְּפַתַּח** – תחקוק **אֶת שְׁתֵּי הָאֲבָנִים עַל שְׁמֹת בְּנֵי יִשְׂרָאֵל** – בחקיקת שמות שבטי בני ישראל. **מֻסַבֹּת** – מוקפות **מִשְׁבְּצוֹת זָהָב תַּעֲשֶׂה אֹתָם** – מסביב לאבנים היו משבצות זהב. כיצד עושה? חורט בזהב בצורה מדויקת, כך שהאבן תכנס בדיוק בתוך משבצת הזהב.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יב}!) **וְשַׂמְתָּ אֶת שְׁתֵּי הָאֲבָנִים** – שנמצאות בתוך הזהב, **עַל כִּתְפֹת הָאֵפֹד** – בקצה הכתפות בחלק הקדמי. **אַבְנֵי זִכָּרֹן לִבְנֵי יִשְׂרָאֵל וְנָשָׂא אַהֲרֹן אֶת שְׁמוֹתָם לִפְנֵי ד' עַל שְׁתֵּי כְתֵפָיו לְזִכָּרֹן** – בכדי שד' יזכור את השבטים הצדיקים ומעשיהם ובכך ירחם על עם ישראל.[[22]](#footnote-22) התפקיד הזה הכי מתאים לאהרן הכהן, שהיה אוהב את כל אחד ואחד מעם ישראל. בנוסף למדנו מכאן שבעצם אהרן הוא שליח של כל עם ישראל, ובאמת כל עם ישראל נכנס למשכן דרך אהרן הכהן. הזכרנו שכשעשו חכמי הלב את האבנים היו מלאים במחשבות קדושות על צדקותם של השבטים, על רוממותו של הכהן הגדול, היו מלאים אהבה גדולה לעם ישראל (חוברות מורשה).

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יג}!) **וְעָשִׂיתָ מִשְׁבְּצֹת זָהָב** – עליו יונחו שתי האבנים[[23]](#footnote-23).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יד}!) **וּשְׁתֵּי שַׁרְשְׁרֹת[[24]](#footnote-24) זָהָב טָהוֹר מִגְבָּלֹת** – בגבול, כלומר בקצה של החושן **תַּעֲשֶׂה אֹתָם מַעֲשֵׂה עֲבֹת** – לא שרשראות של חישוקים חישוקים, אלא כמו חבל [אותו דבר "יער עבות", זה יער שהעצים מסובכים אחד בתוך השני] **וְנָתַתָּה אֶת שַׁרְשְׁרֹת הָעֲבֹתֹת עַל הַמִּשְׁבְּצֹת** – לקמן יפורט איך בדיוק זה יעשה.

**החושן.** דגשים: אהבת ד' לעמו. אהבת הכהן הגדול את עם ישראל. הכהן שליח של כל עם ישראל.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{טו}!) **וְעָשִׂיתָ חֹשֶׁן מִשְׁפָּט** –חושן שאיתו שופטים ומחליטים דברים כפי שנלמד בהמשך. **מַעֲשֵׂה חֹשֵׁב** – מעשה אומן שנקרא 'חושב' – אורג. ארוג היה באופן שמצד אחד נראה ציור אחד ומן העבר השני נראה ציור אחר[[25]](#footnote-25). **כְּמַעֲשֵׂה אֵפֹד תַּעֲשֶׂנּוּ** – תשעה אותו כמו שעשית את האפוד. **זָהָב תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר תַּעֲשֶׂה אֹתוֹ****:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{טז}!) **רָבוּעַ יִהְיֶה כָּפוּל** – אחרי שהוא יהיה כפול (מקופל) הוא יהיה רבוע. **זֶרֶת אָרְכּוֹ וְזֶרֶת רָחְבּוֹ** – חצי אמה אורכו ורוחבו. אורכו היה אמה, ולאחר שכפלו היה חצי אמה. 'זרת' הוא המרחק בין האגודל לזרת[[26]](#footnote-26). למה כפלו את החושן? כדי שיהיה אפשר להכניס שם את "שם ד'", כמו שנלמד בהמשך.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יז}!) **[[27]](#footnote-27)וּמִלֵּאתָ בוֹ מִלֻּאַת אֶבֶן[[28]](#footnote-28)** – תעשה בחושן, על משבצת הזהב, גומא בה ניתן למלא את האבנים. **אַרְבָּעָה טוּרִים** – שורות **אָבֶן טוּר אֹדֶם פִּטְדָה וּבָרֶקֶת הַטּוּר הָאֶחָד:** [**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יח}!) **וְהַטּוּר הַשֵּׁנִי נֹפֶךְ סַפִּיר וְיָהֲלֹם:** [**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{יט}!) **וְהַטּוּר הַשְּׁלִישִׁי לֶשֶׁם שְׁבוֹ וְאַחְלָמָה:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כ}!) **וְהַטּוּר הָרְבִיעִי תַּרְשִׁישׁ וְשֹׁהַם** – יוסף זכה לקבל אבן כמו האבנים שהיו על כתפות האפוד, שם יש את כל שמות ישראל, כי יוסף שקול כנגד כל ישראל ("תבואתה לראש יוסף ולקודקוד נזיר אחיו"). התלמידים הזכירו את הפסוק בפרשת בראשית - "שם השהם ואבן הבדולח". **וְיָשְׁפֵה מְשֻׁבָּצִים זָהָב יִהְיוּ** – כל אבן הייתה בתוך משבצת זהב עם גומא, אליה היו מכניסים את האבנים. **בְּמִלּוּאֹתָם** – האבן ממלאת בדיוק את הגומא מזהב. יש כאן אומנות מיוחדת, לחקוק את הזהב בצורה מדויקת, שהאבן תכנס אליה בדיוק ולא תבלוט.[[29]](#footnote-29)

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כא}!) **וְהָאֲבָנִים תִּהְיֶיןָ עַל שְׁמֹת בְּנֵי יִשְׂרָאֵל** – על האבנים יהיו השמות של בני ישראל (רס"ג)[[30]](#footnote-30) **שְׁתֵּים עֶשְׂרֵה עַל שְׁמֹתָם** – 12 אבנים כנגד 12 שמות בני ישראל. לפי סדר תולדותם – אודם לראובן וכן כולם. **פִּתּוּחֵי חוֹתָם** – חקוקים כמו חותמת שמנו לב איזה מלאכה קשה היתה לכתוב את האותיות בכל כך קטן. [לא הזכרנו, אבל כל התנועות הגדולות נמצאות במילים האלו]. **אִישׁ עַל שְׁמוֹ תִּהְיֶיןָ** – כל איש השם שלו היה על אחת מהאבנים. **לִשְׁנֵי עָשָׂר שָׁבֶט:**

**חיבור החושן לאפוד.** דגשים: אחדות כל שבטי ישראל. הנס שהיה בחושן.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כב}!) **וְעָשִׂיתָ עַל הַחֹשֶׁן** – בשביל החושן תעשה [אך לא שמים ישר על, אלא קודם כל מכינים בנפרד]. **שַׁרְשֹׁת** – מלשון שורש, כמו שורש של אילן שהוא מחזיק את האילן, כך החוטים האלו מחזיקים את החושן. שרשת ושרשראות זה אותו דבר.[[31]](#footnote-31) **גַּבְלֻת** – הנמצאים בגבול, בקצה החושן. **מַעֲשֵׂה עֲבֹת** – מעשה קליעה. החוטים סבוכים זה בזה, כמו חבל. **זָהָב טָהוֹר:**

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כג}!) **וְעָשִׂיתָ עַל הַחֹשֶׁן** – בשביל החושן. **שְׁתֵּי טַבְּעוֹת זָהָב וְנָתַתָּ אֶת שְׁתֵּי הַטַּבָּעוֹת עַל שְׁנֵי קְצוֹת הַחֹשֶׁן** – מלמעלה.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כד}!) **וְנָתַתָּה אֶת שְׁתֵּי עֲבֹתֹת הַזָּהָב** – השרשרות העבותות. **עַל שְׁתֵּי הַטַּבָּעֹת אֶל קְצוֹת הַחֹשֶׁן** – שנמצאות בקצוות העליונות של החושן. כל שרשרת תשחיל בטבעת אחת של החושן.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כה}!) **וְאֵת שְׁתֵּי קְצוֹת שְׁתֵּי הָעֲבֹתֹת** – לכל שרשרת ישנם שתי קצוות (לכן כתוב פעמים 'שתי'). **תִּתֵּן עַל שְׁתֵּי הַמִּשְׁבְּצוֹת** – בכל משבצת תתן את שתי הקצוות של השרשרת, ותקשור. **וְנָתַתָּה** – את המשבצות. **עַל כִּתְפוֹת הָאֵפֹד** - היה דיון ארוך בכיתה, והתלמידים שכנעו אותי שהיו משבצות נוספות מתחת למשבצות של אבני השהם, אל משבצות האלו השחילו את העבותות, והם הונחו קצה של הכתפות של האפוד. וכך הוא בציורים וברש"י כפשוטו לעיל. [איך מחברים? הבנתי ברשב"ם שיש חור במשבצת שאליה מכניסים את שתי הקצוות וכנראה קושרים אותם שם]. **אֶל מוּל פָּנָיו** – בצד החיצוני של האפוד, ולא בצד הפנימי. כלומר – בצד הגלוי לעין כל, ולא בצד הפנימי הנסתר הצמוד למעיל.

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כו}!) **וְעָשִׂיתָ שְׁתֵּי טַבְּעוֹת זָהָב** – נוספות. **וְשַׂמְתָּ אֹתָם עַל שְׁנֵי קְצוֹת הַחֹשֶׁן עַל שְׂפָתוֹ אֲשֶׁר אֶל עֵבֶר הָאֵפֹד** – על השפה התחתונה של החושן שהיא לכיוון האפוד, (השפה העליונה היא לכיוון הצוואר ולא האפוד). **בָּיְתָה** – הטבעות יהיו מונחות בצד הפנימי של החושן, לכיוון הבית – פנימה, בצד הנסתר, ולא היו נראים כלפי חוץ.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כז}!) **וְעָשִׂיתָ שְׁתֵּי טַבְּעוֹת זָהָב**  - נוספות. **וְנָתַתָּה אֹתָם עַל שְׁתֵּי כִתְפוֹת הָאֵפוֹד מִלְּמַטָּה** – בחיבור של הכתפיות לאפוד מלמטה. **מִמּוּל פָּנָיו** – מהצד החיצוני של הכתפות, הנגלה ולא הנסתר. **לְעֻמַּת מֶחְבַּרְתּוֹ** – במקום בו הכתפיה מתחברת עם האפוד. **מִמַּעַל לְחֵשֶׁב הָאֵפוֹד** – מעל החגורה של האפוד, וכך זה נמצא באותו קו רוחבי של טבעות החושן.

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כח}!) **וְיִרְכְּסוּ** – ויחברו (כמו רוכסן). **אֶת הַחֹשֶׁן מִטַּבְּעֹתָיו אֶל טַבְּעֹת הָאֵפֹד בִּפְתִיל תְּכֵלֶת** – חוטי תכלת פתולים, מחוברים זה לזה (ראיתי שמדובר על 4 חוטים). **לִהְיוֹת** החושן **עַל חֵשֶׁב הָאֵפוֹד** – מחובר לחגורת האפוד עם הפתיל (ולא שהיו צמודים ממש זה לזה). **וְלֹא יִזַּח הַחֹשֶׁן מֵעַל הָאֵפוֹד** – החושן לא יתנתק מהאפוד. יש איסור תורה להפריד את החושן מן האפוד[[32]](#footnote-32).

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{כט}!) **וְנָשָׂא אַהֲרֹן אֶת שְׁמוֹת בְּנֵי יִשְׂרָאֵל בְּחֹשֶׁן הַמִּשְׁפָּט** **עַל לִבּוֹ** – התורה אומרת לנו שזה על ליבו, כנראה כדי להדגיש לנו את האהבה הגדולה שיש לכהן הגדול לכל עם ישראל. **בְּבֹאוֹ אֶל הַקֹּדֶשׁ לְזִכָּרֹן לִפְנֵי ד' תָּמִיד** – שד' ישכור את צדקותם של שבטי ישראל (ספורנו), וגם היה הכהן רואה את שמות בני ישראל ועל ידי כך זוכר אותם בעבודתו ובתפילתו, שהרי הוא השליח של עם ישראל (צרור המור).

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{ל}!) **וְנָתַתָּ אֶל חֹשֶׁן הַמִּשְׁפָּט אֶת הָאוּרִים וְאֶת הַתֻּמִּים** – זה שם ד' (ד' אותיות). משה רבינו כתב את השם המפורש בקדושה ובטהרה, היה זה סוד שרק משה ידע כיצד עושים זאת (הרמב"ן). והיו מכניסים אותו לתוך החושן הכפול, וכאשר הייתה שאלה חשובה היו שואלים ואז האותיות שמהם יש את התשובה היו מאירות ('אורים'). אך עדיין היה צריך לדעת איך לסדר את האותיות, והיה לכהן הגדול רוח הקודש, וכך הוא ידע איך לקרוא ('תומים'[[33]](#footnote-33))[[34]](#footnote-34).[[35]](#footnote-35) (רמב"ן). כיצד שאלו? הכהן הגדול עמד כשפניו כלפי ארון הקודש? מאחוריו עמד הנשיא או המלך ששאל שאלה משמעותית לכל עם ישראל כמו חלוקת נחלות או האם להילחם. הוא שאל בקול חלש, ולפתע האותיות היו מאירות (רמב"ם). בבית שני לא היה את שם השם ולכן לא היה להם יכולת לשאול באורים ותומים. **וְהָיוּ עַל לֵב אַהֲרֹן בְּבֹאוֹ לִפְנֵי ד' וְנָשָׂא אַהֲרֹן אֶת מִשְׁפַּט בְּנֵי יִשְׂרָאֵל** – כי ע"י החושן היו שופטים, כלומר פוסקים מה צריך לעשות (עיין רש"י כפשוטו ט"ו). ולכן נקרא שמו "חושן משפט". **עַל לִבּוֹ[[36]](#footnote-36) לִפְנֵי ד' תָּמִיד** – כל זמן שהוא 'לפני' ד', כלומר – כל זמן שהוא עובד[[37]](#footnote-37) [[38]](#footnote-38) [[39]](#footnote-39).

**המעיל.**

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לא}!) **וְעָשִׂיתָ אֶת מְעִיל הָאֵפוֹד** – המעיל היה נראה כמו טלית קטן, המכסה את החלק האחורי והקדמי של הגוף ופתוח מהצדדים (חוברת מורשה). ולמה נקרא מעיל האפוד? המעיל נמצא תחת האפוד, והאפוד עם חשב האפוד קושר אותו. מעיל שהאפוד חוגר אותו. **כְּלִיל תְּכֵלֶת** – כולו עשוי רק תכלת[[40]](#footnote-40).

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לב}!) **וְהָיָה פִי רֹאשׁוֹ** – פתח ראשו, הפתח ממנו מכניס את ראשו. **בְּתוֹכוֹ** – כפול לתוכו - לכיוון פנים המעיל. **שָׂפָה יִהְיֶה לְפִיו** – כפל זה יהיה לפתח המעיל לשפה. **סָבִיב מַעֲשֵׂה אֹרֵג** – לא הוסיפו עוד פיסת בד ותפרו בחוט, אלא זה היה ארוג מלכתחילה. **כְּפִי תַחְרָא יִהְיֶה לּוֹ** – כמו שנראה הפתח של לבוש השריון שהיה בימיהם, שהיה תפור עוד תפירה, כדי שלא יקרע. **לֹא יִקָּרֵעַ** – ע"מ שזה לא יקרע. מכאן למדנו שמי שקורע אחד מהבגדים עובר איסור תורה.

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לג}!) **וְעָשִׂיתָ עַל שׁוּלָיו** – מלמטה. **רִמֹּנֵי** – דמוי רימון שלא בשל לגמרי[[41]](#footnote-41), ודומה יותר לביצת תרנגולת. אלא שהוא חלול מבפנים. **תְּכֵלֶת וְאַרְגָּמָן וְתוֹלַעַת שָׁנִי** – לשים לב שאין פה שש, כי במעיל יש רק צמר. **עַל שׁוּלָיו סָבִיב** – מסביב למעיל. **וּפַעֲמֹנֵי זָהָב** – פעמונים מזהב שבתוכם ענבל. **בְּתוֹכָם** – בתוך הרימונים, כלומר – בין הרימונים. **סָבִיב** – כך מסביב לכל השוליים של המעיל.

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לד}!) **פַּעֲמֹן זָהָב** – ולידו **וְרִמּוֹן פַּעֲמֹן זָהָב וְרִמּוֹן עַל שׁוּלֵי הַמְּעִיל סָבִיב** - סה"כ 72 פעמונים.

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לה}!) **וְהָיָה עַל אַהֲרֹן לְשָׁרֵת וְנִשְׁמַע קוֹלוֹ** – כיצד נשמע קולו? נראה שהיה הענבל מקיש על הזג[[42]](#footnote-42). **בְּבֹאוֹ אֶל הַקֹּדֶשׁ לִפְנֵי ד' וּבְצֵאתוֹ** – ולמה צריך שיהיה משמיע קול? כי כשאדם נכנס למקום חשוב הוא חייב לבקש רשות לפני שהוא נכנס (לכן אסתר חששה שאחשוורוש יהרוג אותה]. רמב"ן[[43]](#footnote-43). **וְלֹא יָמוּת** – אם יכנס הכהן הגדול בלי אחד מהבגדים הרי הוא חייב מיתה בידי שמים.

**הציץ. שאר בגדי הכהן הגדול. בגדי כהן הדיוט. הפיכתם לכהנים.** דגשים: ההבדל בין בגדי הכהן הגדול לכהן ההדיוט. המדרגה הגדולה שאליה מגיע הכהן על ידי הבגדים.

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לו}!) **[[44]](#footnote-44)וְעָשִׂיתָ צִּיץ זָהָב טָהוֹר** – מאוזן לאוזן ברוחב 2 אצבעות. (נקרא ציץ מלשון 'נוצץ', חזקוני). **וּפִתַּחְתָּ עָלָיו** – וחקקת על הציץ. **פִּתּוּחֵי חֹתָם קֹדֶשׁ לַה'** – את המילים קודש לד'.[[45]](#footnote-45) איזה קדושה יש לכהן הגדול עם הציץ הזה כל מחשבותיו ורצונותיו הופכים להיות רק לרצון ד' (ע"פ האלשיך)

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לז}!) **וְשַׂמְתָּ אֹתוֹ עַל פְּתִיל תְּכֵלֶת** – עם פתיל תכלת, תקשור את הציץ. היה בציץ שני חורים, ושני קצוות הפתיל היו קשורים לשני החורים. **וְהָיָה**  - הפתיל **עַל הַמִּצְנָפֶת** – מאחורה, מעל העורף. **אֶל מוּל פְּנֵי הַמִּצְנֶפֶת יִהְיֶה** – הציץ[[46]](#footnote-46). מול הצד הקידמי של המצנפת, מול הכוונה מתחת. כי המצנפת נמצאת על הראש, ואף אינה מכסה את כל השיער, שיהיה מקום לתפילין של ראש, והציץ היה מתחתיו על המצח. (רמב"ן[[47]](#footnote-47). הבאנו את דברי רש"י שישנם שני פתילים כפולים מימין משמאל, ופתיל נוסף מאמצע הציץ שעולה על ראשו ומתחבר בעורף).

[**(לח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לח}!) **וְהָיָה עַל מֵצַח אַהֲרֹן** – דיברנו על הרוממות הגדולה שמביא הציץ לאהרון, שכל מעשיו לשם שמים – קודש לד'! **וְנָשָׂא אַהֲרֹן אֶת עֲוֹן הַקֳּדָשִׁים** – הרים את העוון, שלא יהיה. **אֲשֶׁר יַקְדִּישׁוּ בְּנֵי יִשְׂרָאֵל לְכָל מַתְּנֹת קָדְשֵׁיהֶם** – אם הקריבו ישראל קרבן בטומאה – כגון שהכהן היזה דם טמא, אף שעבר איסור – אם בזמן ההקרבה יש ציץ על אהרן הכהן (וי"א אפילו אם באותו רגע אינו על אהרן הכהן, מח' תנאים) – הקרבן לא נפסל. אהבתו ודאגתו הגדלה של הכהן הגדול לעמו יש בכוחה לשאת את יכולת הכפרה על הקרבן (אברבנאל). **וְהָיָה עַל מִצְחוֹ תָּמִיד** – כלומר – תמיד הוא צריך לשים לב שזה על המצח שלו (אך לא שהוא לובש את זה תמיד, שאינו לובש את זה אלא בזמן עבודה), הכהן ממשמש בציץ וחושב עליו, שלא יסיח את דעתו ממנו. **לְרָצוֹן לָהֶם לִפְנֵי ד':**

[**(לט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{לט}!) **וְשִׁבַּצְתָּ הַכְּתֹנֶת שֵׁשׁ** – הכתונת עשויה שש, משובצת, משבצות משבצות .הכתונת מגעה עד למעלה מן העקב ועד פס ידו (רמב"ם). **וְעָשִׂיתָ מִצְנֶפֶת שֵׁשׁ** – אורכה 16 אמה (רמב"ם, בין של כהן הדיוט ובין של כהן גדול), והיתה מגולגלת על הראש (היה הבדל בין כהן הדיוט לגדול בדרך הלבישה), כאשר מקום הנחת תפילין נשאר מגולה. **וְאַבְנֵט תַּעֲשֶׂה מַעֲשֵׂה רֹקֵם** – כאן לא מפורש ממה היה עשוי אך בפרשת פקודי כתוב שהיה עשוי שש ורקום בתכלת, ארגמן ותולעת שני. אורך האבנט 32 אמות על 3 אצבעות (רמב"ם).

[**(מ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{מ}!) **וְלִבְנֵי אַהֲרֹן תַּעֲשֶׂה כֻתֳּנֹת** – בבגדי הכהן הדיוט לא מוזכר שהיה עשוי משובץ (מפרשים). **וְעָשִׂיתָ לָהֶם אַבְנֵטִים וּמִגְבָּעוֹת תַּעֲשֶׂה לָהֶם** – לא מצנפת אלא מגבעת, יש הבדל, המצנפת יותר מכובדת. **לְכָבוֹד וּלְתִפְאָרֶת** – התורה מדגישה שגם בגדי כהן הדיוט נועדו לכבוד ולתפארת. וגם שם יש הלכה שאם הבגד התלכלך לא מכבסים אלא גונזים (לפתילות של המנורה), ואם הוא בלוי גם גונזים אותו (ע"פ חוברות מורשה).

[**(מא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{מא}!)פסוק זה מלמד אותנו כיצד משה יהפוך אותם להיות כהנים. **וְהִלְבַּשְׁתָּ אֹתָם[[48]](#footnote-48)** – אתה בעצמך תלביש, למעט את המכנסיים שלבשו לבד (רמב"ן ואוה"ח). הזכרנו שכשמשה מלביש הוא מאציל עליהם את כל המחשבות העליונות שיש בבגדי הקדש. **אֶת אַהֲרֹן אָחִיךָ וְאֶת בָּנָיו אִתּוֹ וּמָשַׁחְתָּ אֹתָם** – בשמן המשחה. **וּמִלֵּאתָ אֶת יָדָם** – תמנה אותם. תאמר להם – אתם זוכים להיות כהנים[[49]](#footnote-49). "ומלאת את ידם" זה 'ביטוי' – תיתן להם את התפקיד בידים. **וְקִדַּשְׁתָּ אֹתָם** – איך תקדש אותם? אומרת התורה בתחילת הפרק הבא – "וזה הדבר אשר תעשה להם לקדש אותם..." – הקרבת הקרבנות (אוה"ח?) **וְכִהֲנוּ לִי** – ראינו שיש 4 שלבים כדי להפוך אותם לכהנים.

[**(מב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{מב}!) **וַעֲשֵׂה לָהֶם מִכְנְסֵי בָד לְכַסּוֹת בְּשַׂר עֶרְוָה מִמָּתְנַיִם** – מלמעלה מהטבור קרוב ללב (רמב"ם). **וְעַד יְרֵכַיִם** – מעל לברכיים. **יִהְיוּ** – שאלנו למה זה לא מוזכר יחד עם כל שאר הבגדים? וענינו כי כל הבגדים הם לכבוד ולתפארת, וזה רק לכסות ערווה (גו"א, ולכן כלל יחד את אהרן ובניו). אך כמובן גם בגד זה מאוד חשוב, ואם לא לבשו חייב מיתה.

[**(מג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כח-{מג}!) **וְהָיוּ** – כל הבגדים. **עַל אַהֲרֹן וְעַל בָּנָיו בְּבֹאָם אֶל אֹהֶל מוֹעֵד** – להקטיר קטורת ולהדליק את המנורה (אבע"ז)[[50]](#footnote-50). **אוֹ בְגִשְׁתָּם אֶל הַמִּזְבֵּחַ** – החיצון. **לְשָׁרֵת בַּקֹּדֶשׁ וְלֹא יִשְׂאוּ עָוֹן[[51]](#footnote-51) וָמֵתוּ** – נראה מיתה בידי שמים. **חֻקַּת** – דבר שאיננו מבינים את סיבתו. **עוֹלָם** – חוק זה הוא לעולם, ולא רק לאותו דור. **לוֹ וּלְזַרְעוֹ אַחֲרָיו:[[52]](#footnote-52)**

**חניכת הכהנים: לקיחת הדברים. הלבשה. משיחה. מינוי.** דגשים: המיוחדות הגדולה של ימים אלו בהם הם נהיים כהנים. דרגתו הגדולה של משה רבינו, שכל היכולת של הכהנים להיות כהנים וללמוד את העבודה היא דווקא ע"י משה רבינו.

דיברנו על הזכות הגדולה של אהרן ובניו להיות כהנים, כיצד הם עולים לדרגה אחרת לחלוטין. סיפרתי שכשהרב נחום ביקש שאהיה מלמד, ואז הייתי צריך הרבה הכנה – צפיתי, לימדתי, שמעתי שיעורים וכו' – זהו חינוך. כך עושה כל שר וכו' (חפיפה). כך גם עושים הכהנים – 7 ימים הם חונכים את עצמם לתפקיד, הם נמצאים 7 ימים בלי לצאת כלל מן המשכן (ויקרא ח':ל"ג-ל"ה) "שלא יפנה ליבם לדבר אחר אילו שעה (עקידת יצחק שמיני שער נ"ט). לומדים ממשה רבינו מה עושים, ולא רק מה אלא גם כיצד לעשות הכל מתוך קדושה וכוונות עליונות, שרק ממשה אפשר ללמוד אותם (אברבנאל וחוברות מורשה). סיפור על אדם עיוור מלידה שהגיע אליו רופא שיודע לשים ליזר על העין ותוך דקה הוא מתרפא. לפני שהרופא עשה לו זאת, הוא הזמין מאות אנשים שיצפו ברגע המיוחד הזה, כך כל בית ישראל צופים ברגעים המיוחדים שאהרן ובניו נהפכים להיות כהנים, כפי שכתוב בפרשת צו שכל עם ישראל עמדו פתח אהל מועד. ועי"ז מבין עם ישראל את גדולתם של הכהנים (ע"פ הרמב"ן בויקרא ח':ג').

פרק כ"ט [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{א}!) **[[53]](#footnote-53)וְזֶה הַדָּבָר אֲשֶׁר תַּעֲשֶׂה לָהֶם לְקַדֵּשׁ אֹתָם** – לרומם אותם, שיהיו קדושים, שהרי הם יעבדו במקום הקודש. **לְכַהֵן לִי** – להיות משרתים שלי. **לְקַח** – קח **פַּר אֶחָד בֶּן בָּקָר וְאֵילִם שְׁנַיִם תְּמִימִם** – ללא מום.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ב}!)ראינו את הפסוקים בויקרא בפרק ז', שם מובאים דיני המנחות בקרבן תודה, שם נוספה חלת חמץ שאינה קיימת פה. הזכרנו שמכינים עשר מצות, כל אחת משליש עשרון, ורק אחת מהן מקריבים, השאר נאכלים. **וְלֶחֶם מַצּוֹת[[54]](#footnote-54) וְחַלֹּת מַצֹּת בְּלוּלֹת בַּשֶּׁמֶן** – מעורבבות בשמן. מערבבים קמח עם שמן (זית, אבע"ז) ואופים. את החלות גם מטגנים אח"כ[[55]](#footnote-55). **וּרְקִיקֵי מַצּוֹת מְשֻׁחִים בַּשָּׁמֶן** – אופים את הקמח והמים ואח"כ מושחים שמן מלמעלה בצורת U. **סֹלֶת חִטִּים** – מקמח חיטים מנופה מכל הפסולת (אבע"ז), שזה קמח לבן של היום, שזה יותר מכובד. **תַּעֲשֶׂה אֹתָם:**

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ג}!) **וְנָתַתָּ אוֹתָם עַל סַל אֶחָד** – בתוך סל אחד (רס"ג). **וְהִקְרַבְתָּ אֹתָם בַּסָּל** – ותביא אותם לפתח אוהל מועד. **וְאֶת הַפָּר וְאֵת שְׁנֵי הָאֵילִם** - יחד עם הפר והאילים (חזקוני).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ד}!) **וְאֶת אַהֲרֹן וְאֶת בָּנָיו תַּקְרִיב** – יחד עם הדברים האחרים. **אֶל פֶּתַח אֹהֶל מוֹעֵד** – תיארנו איך כל עם ישראל עומד פתח האוהל ורואה את "המיועדים לכהונה", עומדים בפתח האוהל ולידם הקרבנות והמנחות, וכולם מחכים לראות מהם הפעולות שיקדשו את הכהנים ויהפכו אותם למשרתי ד' – משרתי ישראל (כמובן כאן זה רק הציווי ולא העשיה). **וְרָחַצְתָּ אֹתָם בַּמָּיִם** – תאמר להם שיטבלו במקווה (ולא שיעשה זאת בעצמו)[[56]](#footnote-56).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ה}!) **וְלָקַחְתָּ אֶת הַבְּגָדִים וְהִלְבַּשְׁתָּ אֶת אַהֲרֹן** – שאלנו – איזה בגד חסר? ראינו שאין את המכנסיים, והסברנו ע"פ הרמב"ן שאת המכנסיים הם לבשו בעצמם בצניעות. **אֶת הַכֻּתֹּנֶת וְאֵת מְעִיל הָאֵפֹד וְאֶת הָאֵפֹד וְאֶת הַחֹשֶׁן וְאָפַדְתָּ לוֹ בְּחֵשֶׁב הָאֵפֹד** – ע"י החגורה הכהן יהיה מקושט באפוד. (ואפדת – וקישטת).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ו}!) **וְשַׂמְתָּ הַמִּצְנֶפֶת עַל רֹאשׁוֹ וְנָתַתָּ אֶת נֵזֶר הַקֹּדֶשׁ** – זה הציץ, ונקרא כך כי הוא כמו כתר קדוש על הכהן. **עַל הַמִּצְנָפֶת** – אמנם הציץ הוא מתחת המצנפת ולא מעל, אך כיוון שהחוטים היו מתוחים על המצנפת, וקשורים מאחור על המצנפת, נקרא הדבר שהציץ הוא כמו כובע שמולבש על המצנפת.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ז}!) **וְלָקַחְתָּ אֶת שֶׁמֶן הַמִּשְׁחָה וְיָצַקְתָּ עַל רֹאשׁוֹ** – ושפכת. משמע רק על אהרן (חזקוני, אבע"ז). יש בזה מחלוקת. **וּמָשַׁחְתָּ אֹתוֹ** – שתי פעולות: שפיכה של כמה טיפות שמן על הראש ובין ריסי העיניים, ואח"כ משיחת השמן באיזור המצח בצורה דומה לU (יש הרבה שיטות בעניין).[[57]](#footnote-57)

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ח}!) **וְאֶת בָּנָיו תַּקְרִיב** – אל פתח אוהל מועד. **וְהִלְבַּשְׁתָּם כֻּתֳּנֹת:**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ט}!) **וְחָגַרְתָּ אֹתָם אַבְנֵט אַהֲרֹן וּבָנָיו** – את אהרן ואת בניו. משום מה האבנט לא הוזכר קודם לכן לגבי אהרן, אלא רק לגבי אהרן ובניו, צ"ע למה. **וְחָבַשְׁתָּ לָהֶם מִגְבָּעֹת** **–** תלביש להם מגבעות[[58]](#footnote-58). **וְהָיְתָה לָהֶם כְּהֻנָּה לְחֻקַּת עוֹלָם** – ע"י הדברים שיפורטו להלן הם יהיו כהנים לדורות עולם. יש פה פעולה נפלאה מאוד שיש לה משמעות לכל הדורות. [זה כמו ש'מתקינים' לאדם עיניים, ויותר מזה, כי כאן זה לדורות עולם]. **וּמִלֵּאתָ יַד אַהֲרֹן וְיַד בָּנָיו** – ועל ידי כך תמנה את אהרן ובניו לתפקידים שלהם.

**הקרבת הפר – קרבן חטאת.** דגשים: התעלותם של הכהנים ותיקון כל חטאהם, כחלק מההכנה להיהפך להיות כהנים.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{י}!) **[[59]](#footnote-59)וְהִקְרַבְתָּ אֶת הַפָּר לִפְנֵי אֹהֶל מוֹעֵד** – תביא אותו ליד המשכן, כמו שהזכרנו לפני כן (אבע"ז, רמב"ן חולק). **וְסָמַךְ אַהֲרֹן וּבָנָיו** – וסמך אהרן ואח"כ יסמכו בניו (אבע"ז, ובדומה באוה"ח, ע"ש). **אֶת יְדֵיהֶם עַל רֹאשׁ הַפָּר** – זהו פר חטאת. על מה הם צריכים להקריב קרבן חטאת? צ"ל שכעת כשהם נהפכים להיות כהנים, הם צריכים לכפר על כל החטאים שאולי עשו במהלך חייהם (העמ"ד). ובזמן שסמכו את ידיהם היו מתוודים על חטאתם.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יא}!) **וְשָׁחַטְתָּ אֶת הַפָּר** – משה בעצמו (אבע"ז), ואהרן ובניו מסתכלים ולומדים איך לעשות כן. **לִפְנֵי ה'** – א"א לשחוט בכל מקום כמו שהיה עד כה, אלא דווקא "לפני ד'". **פֶּתַח אֹהֶל מוֹעֵד** – בחצר של אהל מועד, במזבח החיצון, המזבח הוא כנגד הפתח של אהל מועד (שפ"ח), והוא בקו ישר לארון העדות (אבע"ז)

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יב}!) **וְלָקַחְתָּ מִדַּם הַפָּר וְנָתַתָּה עַל קַרְנֹת הַמִּזְבֵּחַ בְּאֶצְבָּעֶךָ** – ד' מצווה את משה לעלות למזבח להכניס את ידו למזרק ולתת דם בכל אחת מהקרנות[[60]](#footnote-60). הזכרנו שאף שאיננו מבינים כלל בטעמי מצוות ובוודאי לא של הקורבנות, בכל זאת אנו רואים שדווקא את הדם, שהוא המוביל את החיים בעורקים של כולנו – אותו מזים. **וְאֶת כָּל הַדָּם** – הנותר **תִּשְׁפֹּךְ** – משה רבינו[[61]](#footnote-61). **אֶל יְסוֹד הַמִּזְבֵּחַ** – מקום בגובה אמה מן תחילת המזבח, שיש שם בית קיבול (כמין חצי צינור, רש"י כפשוטו) לקבל את כל הדם.[[62]](#footnote-62)

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יג}!) **וְלָקַחְתָּ אֶת כָּל הַחֵלֶב הַמְכַסֶּה אֶת הַקֶּרֶב** – הקרב זה אברי העיכול, מעליהם ישנה שכבה של חֶלֶב, שזה דמוי שומן השומר על האברים הפנימיים. חלב זה בשונה משומן אסור באכילה, ויש לקחתו ולהקטירו על המזבח. **וְאֵת הַיֹּתֶרֶת עַל הַכָּבֵד** – בין הכבד לריאה ישנו מעין מסך המבדיל ביניהם (כיון שאלו אברים עם תפקידים שונים). החתיכה הזאת מחוברת לכבד ולכן היא נקראת יותרת הכבד. התורה מצווה לקחת את היותרת 'עם' הכבד, 'על' פירושו 'עם'. **וְאֵת שְׁתֵּי הַכְּלָיֹת וְאֶת הַחֵלֶב אֲשֶׁר עֲלֵיהֶן וְהִקְטַרְתָּ הַמִּזְבֵּחָה** – והקרבת על המזבח.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יד}!) **וְאֶת בְּשַׂר הַפָּר וְאֶת עֹרוֹ וְאֶת פִּרְשׁוֹ** – ההפרשות, כל הפסולת שנשארה לו במעיים. **תִּשְׂרֹף בָּאֵשׁ מִחוּץ לַמַּחֲנֶה[[63]](#footnote-63) חַטָּאת הוּא** – הפר הזה הוא קרבן חטאת. [בדרך כלל לא שורפים את בשר קרבן החטאת (חטאת חיצונה), זה היה דין מיוחד לחטאת הזאת.]

**הקרבת האיל - עולה.**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{טו}!) **[[64]](#footnote-64)וְאֶת הָאַיִל הָאֶחָד** **תִּקָּח** – אחד משניהם, מה שתבחר (אבע"ז). **וְסָמְכוּ אַהֲרֹן וּבָנָיו אֶת יְדֵיהֶם** – שמנו לב שכאן כתוב "וסמכו" ולא וסמך, בשונה מפסוק י' ומפסוק י"ט. **עַל רֹאשׁ הָאָיִל[[65]](#footnote-65)** - איל העולה מקדש ומרומם את אהרן ובניו, שהרי כולו עולה על המזבח (חוברות מורשה ע"פ הנצי"ב).

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{טז}!) **וְשָׁחַטְתָּ אֶת הָאָיִל וְלָקַחְתָּ אֶת דָּמוֹ וְזָרַקְתָּ עַל הַמִּזְבֵּחַ סָבִיב** – כאן לא זורקים בקרנות המזבח למעלה, אלא הדם נמצא בתוך כלי, ומשה עומד על הרצפה וזורק על הפינה של המזבח באופן שהדם מגיע לשתי דפנות, וכן בצד השני של המזבח. [בלשון המשנה "שתי מתנות שהן ארבע")[[66]](#footnote-66).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יז}!) **וְאֶת הָאַיִל תְּנַתֵּחַ לִנְתָחָיו** – תחתוך לאברים. **וְרָחַצְתָּ קִרְבּוֹ וּכְרָעָיו** – תרחץ את המעיים והרגלים, שיהיה נקי בזמן ההקטרה (כ"נ לענ"ד). **וְנָתַתָּ** – את קרבו וכרעיו. **עַל נְתָחָיו וְעַל רֹאשׁוֹ** – עם נתחיו ועם ראשו[[67]](#footnote-67). לאן תיתן? למזבח.

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יח}!) **וְהִקְטַרְתָּ** – והקרבת **אֶת כָּל הָאַיִל הַמִּזְבֵּחָה** – אל המזבח. **עֹלָה הוּא לַה'** – קרבן עולה הוא, שהכל עולה לד'. **רֵיחַ נִיחוֹחַ** – ריח זה של השריפה, אינו ריח של סתם בשר שנשרף, זהו ריח שמבטא שאנו עושים רצונו של מקום, ולכן נקרא 'ריח ניחוח' – שיש לד' נחת רוח בקרבן הזה. **אִשֶּׁה לַה' הוּא** – קרבן (אונקלוס, רס"ג), הקרבן נקרא "אשה" כי שורפים אותו באש.

**הקרבת האיל השני - שלמים.** דגשים: חשיבותה של ההזאה. הקרבנות הם דברים שמעל להשגתינו.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{יט}!) **וְלָקַחְתָּ אֵת הָאַיִל הַשֵּׁנִי וְסָמַךְ אַהֲרֹן וּבָנָיו אֶת יְדֵיהֶם עַל רֹאשׁ הָאָיִל** – מה הם חושבים בזמן הסמיכה? מודים לד' על זה שהם זוכים להיות כהנים (רמב"ם וכן ע"פ הרמב"ן)[[68]](#footnote-68).

[שחיטה והזאה] [**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כ}!) **וְשָׁחַטְתָּ אֶת הָאַיִל וְלָקַחְתָּ מִדָּמוֹ וְנָתַתָּה עַל תְּנוּךְ אֹזֶן אַהֲרֹן**  - הסחוס שנמצא באמצע האוזן, מדובר על החלק הקשה המקיף את נקב האוזן (רש"י כפשוטו ע"פ פיה"מ נגעים י"ד:ט'). **וְעַל תְּנוּךְ אֹזֶן בָּנָיו הַיְמָנִית וְעַל בֹּהֶן יָדָם הַיְמָנִית** – החלק של האגודל הקרוב לחיבור האגודל עם היד[[69]](#footnote-69). **וְעַל בֹּהֶן רַגְלָם הַיְמָנִית וְזָרַקְתָּ אֶת הַדָּם** – הנותר **עַל הַמִּזְבֵּחַ סָבִיב:**

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כא}!) **וְלָקַחְתָּ מִן הַדָּם אֲשֶׁר עַל הַמִּזְבֵּחַ** - נראה שמדובר על הדם ששם על המזבח, שמקנח ידו בו טופח על מנת להטפיח, ומדם זה מזה טיפות מעטות על הכהנים. **וּמִשֶּׁמֶן הַמִּשְׁחָה** – נראה שמערבב את הדם ושמן המשחה, וביחד מזה[[70]](#footnote-70). **וְהִזֵּיתָ עַל אַהֲרֹן** – אולי הכוונה על הפנים (עיין אבע"ז). **וְעַל בְּגָדָיו** – בגדי הכהונה, הדגשנו שדי בטיפה או שתיים קטנות ולא ניכרות, שלא מלכלכים כל כך את הבגדים, הזכרנו שאחר מעמד הר סיני בכריתת הברית משה רבינו היזה על עם ישראל והיה להם הדם לקישוט נפלא (חוברות מורשה)[[71]](#footnote-71). **וְעַל בָּנָיו וְעַל בִּגְדֵי בָנָיו אִתּוֹ וְקָדַשׁ הוּא וּבְגָדָיו וּבָנָיו וּבִגְדֵי בָנָיו אִתּוֹ** – זהו עיקר הפעולה שעשה משה רבינו לקדש אותם, שבעת ימי המילואים לא היו רק ימים שבהם הכהנים רואים את משה עובד ולומדים ממנו, אלא ימים שבהם הם נהפכים להיות כהנים, וזה ע"י הזאת הדם.

[תנופה] [**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כב}!) **וְלָקַחְתָּ מִן הָאַיִל הַחֵלֶב** – מדובר על החלב שנמצא מעל המעי הדק (מחלוקת תנאים, וזה מוסכם לכ"ע). **וְהָאַלְיָה** – החלק האחורי של הבהמה, מהכליות עד הזנב כולל. **וְאֶת הַחֵלֶב הַמְכַסֶּה אֶת הַקֶּרֶב וְאֵת יֹתֶרֶת הַכָּבֵד וְאֵת שְׁתֵּי הַכְּלָיֹת וְאֶת הַחֵלֶב אֲשֶׁר עֲלֵהֶן וְאֵת שׁוֹק הַיָּמִין** – השוק הימני של הבהמה (נראה בספורנו של הרגל הקדמית). **כִּי אֵיל מִלֻּאִים הוּא** – כי האיל הזה ממלא ומשלים את הכהנים והופך אותם להיות ראויים לכהונה. מלא ושלם זה אותו דבר, לכן נקרא קרבן זה קרבן שלמים (רמב"ן)[[72]](#footnote-72).

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כג}!) **וְכִכַּר לֶחֶם אַחַת וַחַלַּת לֶחֶם שֶׁמֶן אַחַת וְרָקִיק אֶחָד** – אלו שלושת סוגי המצות שדיברנו עליהם לעיל. **מִסַּל הַמַּצּוֹת אֲשֶׁר לִפְנֵי ה':**

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כד}!) **וְשַׂמְתָּ הַכֹּל עַל כַּפֵּי אַהֲרֹן וְעַל כַּפֵּי בָנָיו וְהֵנַפְתָּ אֹתָם תְּנוּפָה לִפְנֵי ה'** – כיצד? מניח משה את ידיו מתחת יד הכהנים, מוביל קדימה ואחורה, ימינה ושמאלה (תנופה), למעלה ולמטה (הרמה). פעולה זאת מלמדת שהכל שייך לקב"ה, שהוא שליט ב4 רוחות השמים, בשמים ובארץ (כמו שאנו עושים בלולב).

[הקטרה] [**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כה}!) **וְלָקַחְתָּ אֹתָם מִיָּדָם וְהִקְטַרְתָּ הַמִּזְבֵּחָה עַל הָעֹלָה** – בנוסף לקורבן העולה, שהקריב לפני כן (רש"י כפשוטו)[[73]](#footnote-73). **לְרֵיחַ נִיחוֹחַ לִפְנֵי ה' אִשֶּׁה הוּא לַה':**

[הנפה ואכילת החזה] [**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כו}!) **וְלָקַחְתָּ אֶת הֶחָזֶה מֵאֵיל הַמִּלֻּאִים אֲשֶׁר לְאַהֲרֹן וְהֵנַפְתָּ אֹתוֹ תְּנוּפָה לִפְנֵי ה'** – כאן נראה שמשה לבד הניף, כי הרי החזה מגיע לו. **וְהָיָה לְךָ לְמָנָה** – זה יהיה החלק שלך בקורבן.בדרך כלל החזה לכהן, במקרה הזה משה נחשב הכהן.

[מתנות הכהונה לדורות] [**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כז}!) **וְקִדַּשְׁתָּ** – והפרשת (רשב"ם). **אֵת חֲזֵה הַתְּנוּפָה וְאֵת שׁוֹק הַתְּרוּמָה אֲשֶׁר הוּנַף וַאֲשֶׁר הוּרָם** – קדימה וחזרה ולצדדים נקרא הונף, למעלה ולמטה נקרא הורם. [ומה שכתוב חזה התנופה ושוק התרומה לאו דווקא, ובאמת חזה התנופה והתרומה ושוק התרומה והתנופה, אלא שרצתה התורה לקצר, ועיין רשב"ם]. **מֵאֵיל הַמִּלֻּאִים מֵאֲשֶׁר לְאַהֲרֹן וּמֵאֲשֶׁר לְבָנָיו** – מאיל המילואים ששייך לאהרן ולבניו.

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כח}!) **וְהָיָה לְאַהֲרֹן וּלְבָנָיו** – החזה והשוק יהיו שייכים לאהרן ולבניו. **לְחָק עוֹלָם** – בכל קורבנות השלמים. [כאן ניתן למשה רק החזה, היה דין מיוחד בשוק הימין שהיה צריך להקריב אותו]. **מֵאֵת בְּנֵי יִשְׂרָאֵל** – המקריבים את הקורבן. **כִּי תְרוּמָה הוּא** – זאת תרומה שתורמים עם ישראל לכהנים. דיברנו על כך שהכהנים היו לומדים ומלמדים תורה, ולא היו עובדים, ומהיכן היה להם אוכל? היו להם 24 מתנות וזה שנים מהם. **וּתְרוּמָה יִהְיֶה מֵאֵת בְּנֵי יִשְׂרָאֵל מִזִּבְחֵי שַׁלְמֵיהֶם תְּרוּמָתָם לַה'** – התרומה לכהן נקראת תרומה לד'.[[74]](#footnote-74)

[הלבשת הבגדים לדורות] [**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{כט}!) **וּבִגְדֵי הַקֹּדֶשׁ אֲשֶׁר לְאַהֲרֹן יִהְיוּ לְבָנָיו אַחֲרָיו לְמָשְׁחָה בָהֶם** – להיות על ידם חשובים. למשחה במשמעות של לתפארת [שהרי כל מי שמושחים אותו בשמן הוא חשוב], כי ע"י הבגדים עם ישראל מעריך יותר את הכהנים. **וּלְמַלֵּא בָם אֶת יָדָם** – על ידי לבישת הבגדים יהיו ממונים לעבודת הכהונה.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{ל}!) **שִׁבְעַת יָמִים יִלְבָּשָׁם הַכֹּהֵן תַּחְתָּיו** – הכהן שיעמוד תחת (רבינו מיוחס), כלומר במקום הכהן הגדול[[75]](#footnote-75). **מִבָּנָיו** – שבדרך כלל הוא מבניו, כי אם הבן מתאים אז הוא קודם לכהנים אחרים. **אֲשֶׁר יָבֹא אֶל אֹהֶל מוֹעֵד** – שעתיד לבוא לעבוד במשכן, כאן הכוונה לכהם גדול שעובד בקדש הקדשים ביום הכיפורים. **לְשָׁרֵת בַּקֹּדֶשׁ** – כל מי שמתחיל לעבוד לובש קודם כל את הבגדים 7 ימים רצופים, בלי הפסקה, ואז מתחיל לעבוד.

[בישול ואכילת הבשר] [**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לא}!) **וְאֵת אֵיל הַמִּלֻּאִים תִּקָּח וּבִשַּׁלְתָּ** – משה מצווה לבשלו בעצמו (רמב"ן ואבע"ז). **אֶת בְּשָׂרוֹ בְּמָקֹם קָדֹשׁ** – רואים כאן שהיה תנור עם סיר בחצר המשכן.

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לב}!) **וְאָכַל אַהֲרֹן וּבָנָיו אֶת בְּשַׂר הָאַיִל וְאֶת הַלֶּחֶם אֲשֶׁר בַּסָּל פֶּתַח אֹהֶל מוֹעֵד** - לא דווקא ממש בפתח, אלא בכל חצר אוהל מועד. אהרן ובניו נקראים הבעלים, ובדרך כלל בקרבן שלמים זה מה שניתן לבעלים לאכול. (אלא שקרבן שלמים דרגתו פחותה והוא נחשב קודשים קלים שנאכלים בכל העיר, וכאן הקרבן הוא בדרגת קדשי קדשים שנאכלים רק בחצר אהל מועד).

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לג}!) **וְאָכְלוּ אֹתָם** – את הבשר והלחם, **אֲשֶׁר כֻּפַּר בָּהֶם** – אשר אהרן ובניו מתכפרים 'בהם' – בקרבנות (רש"י עפ"י הרא"ם)[[76]](#footnote-76). **לְמַלֵּא אֶת יָדָם** **לְקַדֵּשׁ אֹתָם** – להופכם לכהנים קדושים. **וְזָר לֹא יֹאכַל כִּי קֹדֶשׁ הֵם** – דבר כזה קדוש מותר רק לכהנים לאכול[[77]](#footnote-77).

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לד}!) **וְאִם יִוָּתֵר** – ישאר **מִבְּשַׂר הַמִּלֻּאִים וּמִן הַלֶּחֶם עַד הַבֹּקֶר וְשָׂרַפְתָּ אֶת הַנּוֹתָר בָּאֵשׁ לֹא יֵאָכֵל כִּי קֹדֶשׁ הוּא** – אפשר להסביר הטעם כי דבר קדוש אוכלים רק אם הוא מצווה, ברגע שנגמרה מצוותו אין לאוכלו, כי לא אוכלים אותו בשביל ה'בטן' אלא בכדי לעשות רצון אבינו שבשמים (העמ"ד).

[קידוש המזבח] [**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לה}!) **וְעָשִׂיתָ לְאַהֲרֹן וּלְבָנָיו כָּכָה כְּכֹל אֲשֶׁר צִוִּיתִי אֹתָכָה[[78]](#footnote-78) [[79]](#footnote-79)**– אותך. בא לומר שחייבים לעשות ככה, ואם לא – הם לא נחשבים כהנים. **שִׁבְעַת יָמִים תְּמַלֵּא יָדָם** – את הפעולות האלו תעשה 7 ימים רצופים.

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לו}!) **וּפַר חַטָּאת תַּעֲשֶׂה לַיּוֹם** – גם את קורבן החטאת צריך להקריב יום יום (אבע"ז). **עַל הַכִּפֻּרִים** – בשביל לכפר על החטאים[[80]](#footnote-80). **וְחִטֵּאתָ עַל הַמִּזְבֵּחַ** – ותזה על המזבח[[81]](#footnote-81). **בְּכַפֶּרְךָ עָלָיו** – בשביל לכפר עליו, כלומר – להפוך אותו לטהור. **וּמָשַׁחְתָּ אֹתוֹ לְקַדְּשׁוֹ** – תמשח אותו בשמן כמין כף יוונית [אמרנו שיש בזה הרבה שיטות].על ידי זה המזבח מתקדש.

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לז}!) **שִׁבְעַת יָמִים תְּכַפֵּר עַל הַמִּזְבֵּחַ** – את המזבח, ע"י ההזאה. **וְקִדַּשְׁתָּ אֹתוֹ וְהָיָה הַמִּזְבֵּחַ קֹדֶשׁ קָדָשִׁים** – קדוש מאוד. **כָּל הַנֹּגֵעַ בַּמִּזְבֵּחַ יִקְדָּשׁ** – כל כהן שרוצה לגעת במזבח בשביל להקריב צריך להיטהר ולהתקדש לפני כן (רשב"ם).[[82]](#footnote-82)

**קרבן התמיד.** דגשים: ההודאה לד' יום יום. השמחה הגדולה בהקרבת הקרבן, והצער הגדול בהפסקת הקרבן.

[**(לח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לח}!) **וְזֶה אֲשֶׁר תַּעֲשֶׂה עַל הַמִּזְבֵּחַ כְּבָשִׂים בְּנֵי שָׁנָה** – עד גיל שנה (ע"פ הרמב"ם מעשה הקרבנות פרק א'). **שְׁנַיִם לַיּוֹם תָּמִיד** – יום יום. וכך היה למשך שנים רבות[[83]](#footnote-83) עד י"ז בתמוז. כמה קשה היה לכהנים להפסיק את הקרבן החשוב הזה. סיפרנו על ילד שרוצה להגיד תודה לאביו שנותן לו הכל מכל כל, והוא מחליט לתת לה סוכריות אש שהוא אוהב – כל בקר וכל ערב. כך גם אנו מודים לד' כל ערב ובקר על מה שהוא נותן לנו (ע"פ המלבי" דהוי קרבן הודאה). [כנגד זה יש היום תפילת שחרית ומנחה ובשבתות ור"ח גם מוסף].

[**(לט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{לט}!) **אֶת הַכֶּבֶשׂ הָאֶחָד** – אחד מהשנים (אבע"ז). **תַּעֲשֶׂה בַבֹּקֶר וְאֵת הַכֶּבֶשׂ הַשֵּׁנִי תַּעֲשֶׂה בֵּין הָעַרְבָּיִם** – הפעולה הראשונה היא הקרבת התמיד והפעולה האחרונה ביום זה קרבן בין הערביים ["עליה השלם כל הקורבנות כולם"].

[**(מ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מ}!) **וְעִשָּׂרֹן** – עשירית מאיפה. איפה זה 432 בצים, לפי זה עשירית זה קצת יותר מ2 קילו[[84]](#footnote-84). **סֹלֶת בָּלוּל** – הסולת מעורבב עם **בְּשֶׁמֶן כָּתִית** – שמן כתוש במכתשת, אך לא חייבים במכתשת, אפשר גם ברחיים. ובא לומר שמותר גם בכתית [וזה אף יותר טוב, כי הוא יותר טעים למאכל, רש"י כפשוטו]. **רֶבַע הַהִין** – רביעית משיעור שנקרא הין, כמו שהיום יש ליטר היה פעם הין. כמה זה? נ"ל 540 סמ"ק. זה המנחה של הקרבן, והיו מקריבים אותה אחר הקרבת הכבש. **וְנֵסֶךְ רְבִעִית הַהִין יָיִן** – את היין היו נוסכים בנפרד על המזבח. הייתה שפופרת חלולה מכסף עם חור בקצה, לשם היו מכניסים יין, ושופכים דרך החור על המזבח, משם היה היין נשפך לאדמה שמתחת למזבח. **לַכֶּבֶשׂ הָאֶחָד** – לכבש של הבקר.

[**(מא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מא}!) **וְאֵת הַכֶּבֶשׂ הַשֵּׁנִי תַּעֲשֶׂה בֵּין הָעַרְבָּיִם** – את הכבש שאתה עושה בין הערביים [רס"ג] **כְּמִנְחַת הַבֹּקֶר וּכְנִסְכָּהּ** – למה זה בלשון נקבה? נראה שזה הנסך של המנחה. **תַּעֲשֶׂה לָּהּ** – למנחה. **לְרֵיחַ נִיחֹחַ אִשֶּׁה** – קרבן **לַה':**

[**(מב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מב}!) **עֹלַת תָּמִיד לְדֹרֹתֵיכֶם** – לדורות עולם. **פֶּתַח אֹהֶל מוֹעֵד** – בחצר אוהל מועד, על מזבח העולה. **לִפְנֵי ה'** – אפה? במקום בו **אֲשֶׁר אִוָּעֵד לָכֶם שָׁמָּה לְדַבֵּר אֵלֶיךָ שָׁם** – כלומר – במקום שכשאקבע מקום לדבר איתך אדבר איתך משם,שזה אהל מועד, ושם מקריבים את קרבן התמיד.

**השראת השכינה.** דגשים: הכל הכל מהקב"ה, וכל פעולתנו זה רק הכנה לקבלת הקדושה מד'. אהבת ד' ודאגתו לנו.

[**(מג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מג}!)הקדמנו שאדם הוא המכונה הכי משוכללת, אך אם אין לו חיים הוא לא שווה כלום. אותו דבר המשכן – עם כל קדושתו בלי שהקב"ה משרה שכינתו אין כלום. ולכן אמר ד' לטיטוס: "קמח טחון טחנת"[[85]](#footnote-85). **וְנֹעַדְתִּי[[86]](#footnote-86) שָׁמָּה לִבְנֵי יִשְׂרָאֵל** – אזדמן אל בני ישראל שם במשכן. כי המשכן אינו רק דיבור של ד' עם משה, אלא כל עם ישראל פוגש את הקב"ה שם (רש"י כפשוטו). **וְנִקְדַּשׁ בִּכְבֹדִי** – המשכן יהפך להיות קדוש על ידי שכינתי. מתחילת הפרק למדנו על כל הפעולות שעושה משה רבינו בשביל לקדש את הכהנים, הבגדים והמזבח. אך משהו חסר – השראת השכינה וזה העיקר![[87]](#footnote-87)

[**(מד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מד}!) **וְקִדַּשְׁתִּי אֶת אֹהֶל מוֹעֵד וְאֶת הַמִּזְבֵּחַ וְאֶת אַהֲרֹן וְאֶת בָּנָיו אֲקַדֵּשׁ לְכַהֵן לִי** – כאן יש פירוט של הדברים שהקב"ה מקדש: המשכן, המזבח והכהנים.

[**(מה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מה}!) **וְשָׁכַנְתִּי בְּתוֹךְ בְּנֵי יִשְׂרָאֵל** – השראת השכינה היא בתוך המחנה ולא מבחוץ (אבע"ז). הכל מואר! לא שכל המחנה חושך והאור בחוץ. [ציירנו את הגלובוס בצורת מעגלים: היקום, כדור הארץ, ישראל, ירושלים, בתוך החומות, בית המקדש, קדש קדשים, ארון העדות – זה המרכז של הכל]. **וְהָיִיתִי לָהֶם לֵאלֹהִים** – משגיח ושומר. כי על ידי שישכון בתוכינו ידעו כולם שהוא אלוקינו (מדרש לקח טוב).

[**(מו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כט-{מו}!) **וְיָדְעוּ כִּי אֲנִי ה' אֱלֹהֵיהֶם אֲשֶׁר הוֹצֵאתִי אֹתָם מֵאֶרֶץ מִצְרַיִם לְשָׁכְנִי** – לשכון אני. **בְתוֹכָם** – למה הוציא אותם ממצרים? בשביל לשכון בתוכם. **אֲנִי ה' אֱלֹהֵיהֶם** – דומה לסוף פרשת ציצית שכתוב פעמיים "אני ד' אלוקיכם".

**מזבח הקטורת.**

התלמידים שאלו כבר מספר פעמים מדוע מזבח הקטורת מוזכר כאן ולא עם שאר הכלים? תירץ אחד מהתלמידים מפני חשיבותו: הארון בהתחלה ומזבח הקטורת בסוף. בדומה לזה כותבים המפרשים שהמזבח הוא משהו רוחני עליון, ואינו כשאר הכלים שבאו בשביל עם ישראל, כאן זה משהו שקשור ל"ושכנתי בתוכם". הגר"א כותב להיפך: כל הדברים קשורים ל"ושכנתי בתוכם", ואחרי כל הדברים שבפרשת תרומה ותצווה ד' שורה. לעומת זאת מזבח הקטורת קשור לכפרה, וכמו כן כסף הכיפורים המובא בהמשך. ובספורנו: אינו להשראת שכינה אלא לכבוד. וברמב"ן: מתוך שהזכיר ושכנתי בתוכם הזכיר את הקטורת שהוא לכבוד ד'.[[88]](#footnote-88)

פרק ל' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{א}!)הרחבנו על עניינה וחשיבותה של הקטורת[[89]](#footnote-89). דיברנו על עניינה להפיץ ריח טוב, שזו פעולה שמבטאת את הכבוד הגדול שאנו מכבדים את ד' (החינוך ק"ג. הכבוד הוא על פי מה שנראה לנו מכובד.). **וְעָשִׂיתָ מִזְבֵּחַ מִקְטַר קְטֹרֶת** – מזבח בו מקטירים קטורת[[90]](#footnote-90) (עשן בשמים). **עֲצֵי שִׁטִּים תַּעֲשֶׂה אֹתוֹ** – שאלנו אם הוא היה 'נבוב לוחות', ואמרנו שנראה שלא היה חלול, אלא הכל היה עץ מלא.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ב}!) **אַמָּה אָרְכּוֹ וְאַמָּה רָחְבּוֹ רָבוּעַ יִהְיֶה** – רבוע ולא מרובע. שמנו לב שהמזבח מאוד קטן, הוא מיועד רק לקטורת. **וְאַמָּתַיִם קֹמָתוֹ מִמֶּנּוּ קַרְנֹתָיו** – הקרנות לא מולבשות עליו אחרי, אלא כחלק מהבניה (לא כתוב מה היה גודלם, והאם הן כלולות בתוך האמתיים).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ג}!) **וְצִפִּיתָ אֹתוֹ זָהָב טָהוֹר** – קדושתו גדולה ממזבח הנחושת, ולכן מצופה זהב. **אֶת גַּגּוֹ** – בשונה ממזבח העולה שהיה ממולא באדמה, היה למזבח הקטורת גג, שהרי כולו עשוי עצי שיטים, גג זה היה מצופה זהב, וגם כאן היה נס שהציפוי לא ניזוק (מדרש)[[91]](#footnote-91). **וְאֶת קִירֹתָיו סָבִיב וְאֶת קַרְנֹתָיו וְעָשִׂיתָ לּוֹ זֵר זָהָב סָבִיב** – הזר היה מעל לגובה המזבח , היכן שהיו הקרנות יוצאות (כנלענ"ד). לשלושה דברים היה זר: לארון, לשולחן ולמזבח הקטורת. כנגד שלושה כתרים המובאים במסכת אבות: תורה, מלכות וכהונה[[92]](#footnote-92).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ד}!) **וּשְׁתֵּי טַבְּעֹת זָהָב תַּעֲשֶׂה לּוֹ מִתַּחַת לְזֵרוֹ עַל שְׁתֵּי צַלְעֹתָיו תַּעֲשֶׂה** – על שתי הזוויות (הפינות)[[93]](#footnote-93). **עַל שְׁנֵי צִדָּיו** – שבשני צידי המזבח, כלומר פניות של שני צדדים. לפי זה היו 2 טבעות ולא 4 (חוברות מורשה)[[94]](#footnote-94). **וְהָיָה** – מה שתעשה יהיה **לְבָתִּים לְבַדִּים** – בתים לבדים. **לָשֵׂאת אֹתוֹ בָּהֵמָּה** – בשונה משאר הכלים כאן אדם אחד היה מרים את שני הבדים מכל צד, שכיוון שהמזבח היה צר, יכל להיכנס בין שני הבדים ולאחוז בשניהם.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ה}!) **וְעָשִׂיתָ אֶת הַבַּדִּים עֲצֵי שִׁטִּים וְצִפִּיתָ אֹתָם זָהָב:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ו}!) **וְנָתַתָּה אֹתוֹ לִפְנֵי הַפָּרֹכֶת** – מחוץ לפרוכת (אבע"ז), איזה פרוכת? **אֲשֶׁר עַל אֲרֹן הָעֵדֻת** – שהיא בשביל ארון העדות. הוי אומר ב'קודש'. ואפה בדיוק? **לִפְנֵי הַכַּפֹּרֶת** – מול הכפורת. ומהי הכפורת? **אֲשֶׁר עַל הָעֵדֻת אֲשֶׁר אִוָּעֵד לְךָ שָׁמָּה** – א"כ - השולחן בצפון, המנורה בדרום, המזבח באמצע משוך יותר לצד מזרח, בחצי ההיכל (עשר אמות מהפרוכת).

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ז}!) **וְהִקְטִיר עָלָיו אַהֲרֹן** – או אחד מבניו הכהנים (רמב"ן). **קְטֹרֶת סַמִּים** – קטורת של בשמים. **בַּבֹּקֶר בַּבֹּקֶר** – מוקדם בבקר. איני יודע למה התורה כפלה בבקר בבקר. **בְּהֵיטִיבוֹ אֶת הַנֵּרֹת יַקְטִירֶנָּה** – לאחר שהוא יטיב את הנרות (ינקה אותם מהדשן, יסיר את הפתילות וישים שמן חדש, רש"י ורשב"ם) הוא יקטיר את הקטורת. נרות הכוונה הבזיכים (ראינו בסידור את הברייתא "אביי הוה מסדר...").

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ח}!) **וּבְהַעֲלֹת אַהֲרֹן אֶת הַנֵּרֹת בֵּין הָעֲרְבַּיִם יַקְטִירֶנָּה** – אחר הדלקת הנרות. כאן נרות הכוונה הפתילות. **קְטֹרֶת תָּמִיד** – יום יום (אבע"ז). הזכרנו שפעם בשנה מכינים את הקטורת, וכל יום לוקחים מנה (100 דינרים) – חצי לבקר וחצי לערב. **לִפְנֵי ה' לְדֹרֹתֵיכֶם:**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ט}!) **לֹא תַעֲלוּ עָלָיו קְטֹרֶת זָרָה** – אסור להתנדב קטורת, או לתת קטורת עם סממן אחד יותר או פחות (רמב"ן ואבע"ז). או להקטיר שלא בזמן. חייבים רק על פי ציווי ד' (שלא כמו שעשו נדב ואביהוא). ודווקא 'עליו', אך במזבח העולה אפשר להקטיר (כמו שעשו הנשיאים). **וְעֹלָה וּמִנְחָה** – וגם עולה ומנחה לא תעלו עליו. **וְנֵסֶךְ לֹא תִסְּכוּ עָלָיו** – עולה ומנחה ונסך נעשים רק במזבח העולה.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{י}!) **וְכִפֶּר אַהֲרֹן עַל קַרְנֹתָיו אַחַת בַּשָּׁנָה** – יזה או ייתן דם[[95]](#footnote-95) על קרנות המזבח. **מִדַּם חַטַּאת הַכִּפֻּרִים אַחַת בַּשָּׁנָה** – ראינו בסידור את המשנה: "פר ושעיר של יום הכיפורים ... ודמן טעון הזיה על בין הבדים (של ארון הקודש), ועל הפרוכת ועל מזבח הזהב". זה נקרא 'חטאת הכיפורים', כי זה קרבנות החטאת של יום הכיפורים. **יְכַפֵּר עָלָיו** – יטהר את המזבח.[[96]](#footnote-96) **לְדֹרֹתֵיכֶם קֹדֶשׁ קָדָשִׁים הוּא לַה'** – כלומר המזבח קדוש בקדושה מיוחדת, ומפאת קדושתו אין להשתמש בו לשום דבר חוץ ממה שד' ציווה.

1. הרב נחום: כח:לא – כט:יח. [↑](#footnote-ref-1)
2. תלמידים תשע"ד: שאל תלמיד יקר: למה כתוב אליך? הרמב"ן מסביר שמשה בדק אם השמן באמת זך. שאל תלמיד אהוב: למה כתוב כאן שצריך להביא שמן, הרי זה כתוב כבר בפרשת תרומה? הסברנו ששם כתוב תרומות שהיו מיועדות להקמת המשכן – חד פעמי, וכאן מדובר על תרומה שתהיה לדורות. [↑](#footnote-ref-2)
3. רמב"ן: נר מערבי. ותמיד ממש. [↑](#footnote-ref-3)
4. הרחבה: כמו שאני אומר לתלמיד: אתה תמיד בת"ת, מה הכוונה? כל יום, לא שהוא ישן פה בלילה. [↑](#footnote-ref-4)
5. חידה: איזה דבר בפרשת תרומה כתוב עליו 'תמיד', ובאמת הכוונה כל הזמן? לחם הפנים. [↑](#footnote-ref-5)
6. 172.8 מ"ל לגר"ח נאה. [↑](#footnote-ref-6)
7. תשע"ג: מצווה זו עיקרה בכהנים, אך היא שייכת לכל בית ישראל. [↑](#footnote-ref-7)
8. סיפור: הלכתי פעם לרופא שיניים, הייתי צריך לעשות טיפול מאוד יסודי. מה אני אעשה? אמרו לי לך לבית החולים שם יש 3 רופאים טובים. הגעתי. בדלת הראשונה היה כתוב רופא מתמחה – אלך? ודאי שלא! הגעתי לעוד רופא – לבוש מצוין. רופא שלישי לבוש מבולגן. למי אלך? התלמידים עונים – לשני! ואם השלישי הוא פרופסור והשני הוא ד"ר? פה נחלקו השיטות. הסביר להם הרב פרנקו – כדאי ללכת לשלישי?! ואם כמו שהוא לא מכפתר נכון את הכפפתורים הוא גם לא יטפל לי בשן הנכונה?! אותו דבר הבגדים, איל מתייחסים למישהו עם בגדים מכובדים ואיזה עם בגדים לא מכובדים. (איתן פרנקו) [↑](#footnote-ref-8)
9. פתיחה: פתיחה נוספת של הרב איתן פרנקו אחרי הקריאה של חמשת הפסוקים הראשונים: מהם בגדי הכהן? הילדים ידעו את שמות הבגדים. איזה בגד חסר? נעלים. סיפור שאפשר לספר בסוף: רב אחד כשאמרו לו להיות רב העיר חשש שזה יגרום לו לגאווה, הוא החליט ללבוש את הכובע והחליפה לצורך כבוד התורה. רק בפטירתו ראו שהנעלים שלו בלי סוליה, מתוך הענווה שהיתה לו. [↑](#footnote-ref-9)
10. "וראך ושמח בליבו" – ענווה. "הנה אהרן וחור מי בעל דברים יגש אליהם" – ת"ח. משה מסר את התורה קודם לאהרן, ואח"כ לבניו וכו'. [↑](#footnote-ref-10)
11. מדרש: ד' אמר למשה למנות כהן גדול, משה שאל מאיזה זבט? אמר לו – מלוי. שמח משה. את אהרן... [↑](#footnote-ref-11)
12. צ"ע: האם נכון הדבר שרק פינחס היה הנכד היחיד לאהרן? [↑](#footnote-ref-12)
13. חידה: כהן שהבן שלו לא כהן? פנחס! יש עוד דרך – כהן שח"ו התחתן עם גרושה הבן התחלל (י"א שגם הכהן עצמו התחלל). [↑](#footnote-ref-13)
14. הרחבה: מדרש יפה: "יבוא קדוש..." [↑](#footnote-ref-14)
15. הרחבה: יש כאן שני עניינים כבוד וקדושה. הכבוד: כמו שהמשרתים של ראש ממשלה של שרים, של מלכת אנגליה הם לבושים בצורה מכובדת, כ"ש אנחנו. יש יחידה מיוחדת ששומרת על ראש הממשלה, כל פעם שהם מגיעים הם מחליפים את הבגדים. זה לא מספיק רובה טוב, צריך גם בגדים מיוחדים. אך זה יותר מזה – זה בגדי קודש, זה בגדים של מצוה, לא יכול אדם להביא מהבית שלו בגדים יפים, אלא בדיוק לפי מה שד' אמר – "בגדי קודש", ולכן הבגדים האלו גורמים לכהן לעשות הכל בקדושה גדולה. [↑](#footnote-ref-15)
16. הרחבה: כמו חייל בבאקום, איך הוא מתחייל? על ידי לבישת בגדי החייל. [↑](#footnote-ref-16)
17. צ"ע: ברש"י כפשוטו משמע קצת שהיו ממש גומות, ולא נראה לי שזה הפשט. [↑](#footnote-ref-17)
18. תשע"ד: וגם בלקיחה יכוונו, ספורנו. [↑](#footnote-ref-18)
19. הפעלה: הכננו אפוד מאל-בד – את כתפות האפוד גזרנו בנפרד וחיברנו במהדק, לעומת זאת את חשב באפוד הכננו 'ממנו'. את החושן חיברנו במהדק. כל ילד בתורו לבש את האפוד והסברנו יחד איתו פסוק אחד מן הפסוקים העוסקים באפוד ובחיבור החושן אליו. [↑](#footnote-ref-19)
20. הרחבה: כמו שמעיל נקרא מעיל כי הוא מעל האדם. [↑](#footnote-ref-20)
21. הרחבה: כמו חוט של נחושת שנמצא בתוך חוטי החשמל, כיוון שהוא דק מאוד הוא גמיש כל כך. [↑](#footnote-ref-21)
22. תשע"ג: [תלמיד אהוב הוסיף שיש פעמיים את שמות השבטים, כמו שהקב"ה ספר את עם ישראל כמה פעמים, וכך מתבטאת האהבה הגדולה של ד' לעמו]. [↑](#footnote-ref-22)
23. אפשרות נוספת: עליו יונחו שתי המשבצות שבתוכם האבנים. עיין רש"י כפשוטו וצ"ב. ואיני יודע איך בדיוק מחברים את המשבצות מזהב לכתפות. [↑](#footnote-ref-23)
24. שרשראות מלשון שלשלאות שהם משתלשלים כלפי מטה (רש"י פסוק כ"ב) [↑](#footnote-ref-24)
25. צ"ע: מי אמר שהיו ציורים? הרי לא כתוב 'כרובים' כמו לעיל. [↑](#footnote-ref-25)
26. הרחבה: לאחר שינון הפסוק לקחתי 2 קוביות של טישו ואמרתי – נגיד שרוחב הטישו זה זרת. האם נכון לומר ש2 חתיכות הטישו זה גודל החושן? כולם אמרו שלא, עד שמישהו עלה על זה שכתוב פה – 'כפול'. [↑](#footnote-ref-26)
27. הפעלה: כתבתי על הלוח את כל הפסוקים יז-כ. חילקתי את הפסוקים ל17. כל ילד קיבל מספר. כל פעם קראתי למספר אחד והוא מחק מהלוח את המילים שמתחת למספר שלו ואז שיננו את הפסוקים מהלוח. לאט לאט המילים נמחקו וכולם שיננו בע"פ. לתוספת נחמדות התלמידים שיננו כל הדרך את המילים שהתלמיד הולל למחוק – "וישפה, וישפה, וישפה...". [↑](#footnote-ref-27)
28. צ"ע: איך אפשר למלא אבן על בד? ברור שיש כאן טס זהב. זה לא מוזכר? ועוד – איך טס הזהב מחובר לבד? [↑](#footnote-ref-28)
29. צ"ע: בפשטות היו חוקקים בזהב. אך במדרש שמדבר על התולעת מביאים מהמילה 'מילואתם' ראיה שלא הוציאו כלום מהזהב. וצריך עיון כי לכאורה זה רק על חקיקת השמות ולא על חקיקה להכנסת האבן. [↑](#footnote-ref-29)
30. תשע"ד: הם יהיו על שמם של בני ישראל, כלומר – כל אבן כנגד שם מסויים, (כמו נכד שהוא על שם הסבא). "על שם", כמו שהיום אומרים על שם מישהו, והשאלה אם זה הפירוש. אולי הכוונה בשביל כמו בפסוק הבא. וברש"י נראה שלמד מפה שהיו לפי סדר התולדות, וצ"ב איך. [↑](#footnote-ref-30)
31. תשע"ג: שרשראות. ואכן יותר קל להסביר כך, אך רש"י כתב מלשון שורשים. [↑](#footnote-ref-31)
32. צ"ע: איך כהן הוריד מעליו את החושן והאפוד? [↑](#footnote-ref-32)
33. צ"ב: מה זה קשור למילה תומים? [↑](#footnote-ref-33)
34. הפעלה: כתבתי על הלוח "פ,ו,ח,ת. שאלתי – מה זה? בשינוי אותיות זה תפוח או פתוח או פחות. הכהן הגדול ידע איך לקרוא את זה. אפשר לעשות כל מיני מילים שצריך לזהות מה הם. [↑](#footnote-ref-34)
35. צ"ע: איני מבין. אם המילים הם "עלה והצלח", הי וצריכים להאיר פעמיים האות ה', ואיך זה היה קורא אם כל האותיות מאירות בבת אחת?! [↑](#footnote-ref-35)
36. הוספה: אנו רואים שיש שני דברים שאהרן נושא על ליבו: את שמות בני ישראל ואת המשפט. [↑](#footnote-ref-36)
37. כך כתב רש"י על הציץ בפסוק כ"ט, ואולי ה"ה כאן. ובאמת נחלקו בזה הרמב"ם והראב"ד לגבי החושן אם זה נמצא עליו כל זמן שעובד או כל זמן שהוא בבית המקדש. [↑](#footnote-ref-37)
38. הפעלה: בסיום הלימוד לקחתי תלמיד אחד שקרא ואחד שעשה פנטומימה, וכולם הסתכלו על הפנטומימה. כדאי לבחור במישהו שמשנן חזק ועושה טוב פנטומימה, ע"מ שיצליחו להבין. בנוסף עשינו דף עבודה של נושאי הפסוקים של החושן, ולאחר מכן כל תלמיד בתורו אמר את נושא הפסוק הבא ואח"כ כולם משננים (התלמיד קורא את נושא הפסוק לפי מה שכתב במחברת. [↑](#footnote-ref-38)
39. תשע"ו: שאלו תלמידים: למה צריך גם בכתפות וגם בחושן? א. החושן לכהן וכתפות האפוד לכיוון שמיא. ב. החושן נגד הלב והכתפות נגד המח. [↑](#footnote-ref-39)
40. תשע"ג: ולמה לא תכלת, ארגמן, תולעת שני? כדי להבדיל אותו מהאפוד שלא יראו דבר אחד (אברבנאל). וגם זה יותר יפה שיש חֶלֶק חלק. [↑](#footnote-ref-40)
41. צ"ע אם יש גם את הכתר של הרימון. בציורים מצוייר כתר לרימון. ועיין זבחים פח:. [↑](#footnote-ref-41)
42. ברשב"ם נראה שהיו מקישים פעמון בפעמון. [↑](#footnote-ref-42)
43. תשע"ג: הוסיף תלמיד אהוב: להזהיר שלא יכנסו לקודש, ולפי זה 'ולא ימות' הכוונה זר שיכנס. רשב"ם. [↑](#footnote-ref-43)
44. פתיחה: חזרנו על בגדי הכהן הגדול (הם היו צריכים לחזור כמה שיותר מהר על שמות הבגדים). אח"כ שאלתי מה הערך המיוחד בכל בגד – חושן – אורים ותומים, אפוד – לזיכרון, מעיל – ונשמע קולו, עכשיו יש לנו מיוחדות בציץ – לכפר. [↑](#footnote-ref-44)
45. תשע"ג: דיברנו על 2 צורות חקיקה, והסברנו כפי השיטה שהיו עושים דפוס של האותיות קודש לד', מעל הדפוס. [↑](#footnote-ref-45)
46. הדגשנו ש'והיה' זה הפתיל, ו'יהיה' זה הציץ. [↑](#footnote-ref-46)
47. שהוא יותר נכנס בפשטי הפסוק. [↑](#footnote-ref-47)
48. צ"ע האם הכוונה את אהרן ובניו או את הבגדים. [↑](#footnote-ref-48)
49. צ"ע כי לא ראיתי מי שמפרש כך. אך כך האבע"ז מפרש את המילים וקדשת אותם, וכן בעל הטורים אומר על המילים "וזה הדבר"בפרק כ"ט – זה הדיבור, שהיה מדבר אליהם כמו דאיתא במדרש. [↑](#footnote-ref-49)
50. נראה שזה לשיטה שלובשים את הבגדים רק בזמן עבודה, אך לשיטה שלובשים את הבגדים כל זמן שנמצאים בבית המקדש, יכול להיות שזה כפשוטו כל זמן שנמצא באהל מועד. אך לא בטוח שזה נכון, כי קשה לומר שיש מי שסובר שכהן שנכנס בלי בגדים חייב מיתה. [↑](#footnote-ref-50)
51. צ"ע: לעיל כתוב שאהרן נושא את העוון הכוונה שהוא מכפר, וכאן כתוב ישאו עוון שיענשו? ואולי נשיאת העוון יכולה להיות או ע"י תשובה או ע"י עונש. [↑](#footnote-ref-51)
52. הרחבה: קראנו קצת הלכות ברמב"ם ספר עבודה כלי המקדש פרקים ח' – י'. [↑](#footnote-ref-52)
53. פתיחה: כמה דברים צריך היה להביא לפתח אוהל מועד? תשובה: פר, 2 אלים, 30 לחמים, אהרן ו4 בניו סה"כ: 38 (וגם הסל..). [↑](#footnote-ref-53)
54. עיין רש"י ויקרא ז':י"ב. [↑](#footnote-ref-54)
55. לא הזכרנו את כל ההבדלים. [↑](#footnote-ref-55)
56. האבע"ז מביא שהכוונה וכבר רחצו במים לפני בואם. [↑](#footnote-ref-56)
57. צ"ע: בפשטות משיחת השמן הייתה אחר לבישת המצנפת, א"כ המשיחה הייתה באיזור מקום הנחת התפילין לכיוון המצח (רמב"ן ברש"י. ודעת האבע"ז שקודם משחו ואח"כ שמו את המצנפת). וצ"ע בלשון הרמב"ן שכתב בדעת רש"י שצריך למשוח את כל הראש, וראיתי מי שמסביר שהכוונה היא לפנים. ובכל מקרה צ"ע, שהרי איך יכול למשוח מבין ריסי עיניו אם יש לו את הציץ? עיין כריתות ה: וברש"י בהוריות יב. [↑](#footnote-ref-57)
58. וחבשת, כמו חבוש בבית האסורים. חובשים את הכובע. [↑](#footnote-ref-58)
59. פתיחה: התחלנו את השיעור בפסוקים הראשונים של ויקרא, הצגתי את זה כאילו עשינו אתמול סיום על חומש שמות ועכשיו אנו מתחילים חומש ויקרא. הבאתי את המדרש יבואו טהורים ויעסקו בטהרה. כך למדנו על העולה, ואח"כ ראינו שיש 3 קורבנות עיקריים: עולה – לד', חטאת – לד' ולכהן, שלמים – לד' לכהן ולבעלים. אח"כ שיננו את כל הפסוקים ועל התלמידים היה להגיד מתי נגמר הפר מתי האיל הראשון ומתי השני, ומה תפקידו של כל קורבן. [↑](#footnote-ref-59)
60. תשע"ג: משה עלה בכבש והגיע לסובב, שהוא בליטה מהמזבח ע"מ ללכת סביב המזבח בגובה. ד' מצוה את משה להסתובב בסובב, ולשפוך לכל קרן קצת דם. ונראה שזה היה רק בבית המקדש ולא במשכן. [↑](#footnote-ref-60)
61. האבע"ז מסביר – הכהן השופך, לא ברור מנא ליה ומה כוונתו. [↑](#footnote-ref-61)
62. בבית המקדש הייתה בליטה של אמה, בבליטה זו היו מעין נקבים שאליהם היה שופך את הדם, דם זה היה נשפך לנחל קידרון. (מידות ג:ב). (ועיין שפ"ח ורש"י כפשוטו שנחלקו בהסבר הרא"ם). [↑](#footnote-ref-62)
63. צ"ב: מחוץ לאיזה מחנה? בנוסף – האם נכון לומר שחוץ מהדברים שהוזכרו לפני כן הכל נשרף? אם כן למה הוזכר פירשו, מה מיוחד בהה? [↑](#footnote-ref-63)
64. פתיחה: לאחר השינון רשמתי על הלוח את ענייני הפסוקים הבאים: סמיכה, שחיטה, זריקה, נתינה. נעזרתי עם התלמידים כדי לרשום את הדברים, וכך ראינו את הסדר בצורה ברורה. בנוסף עשיתי חידות: שאלתי אפה כתוב הלבשת הכהנים בכותנות / סמיכת קרבן החטאת וכו' והם אומרים באיזה פסוק זה. [↑](#footnote-ref-64)
65. צ"ב מה עשו בסמיכה זו, האם גם התוודו על חטאים? [↑](#footnote-ref-65)
66. יש בזה מחלוקת רב ושמואל בזבחים שהוא מחלוקת תנאים. יש מי שאומר שנותנים בכל פינה קצת, סה"כ 4 נתינות. [↑](#footnote-ref-66)
67. הוספה: רש"י מוסיף כאן – על זה עם, וכתוב על כי תתן אותו מוסף על האחרים. ואולי כל מקום שכתוב על והכוונה עם, זה כמו פירוש רש"י כאן. [↑](#footnote-ref-67)
68. מקור. [↑](#footnote-ref-68)
69. תשע"ד: נ"ל בפרק שמחבר את שני החלקים של האגודל. וברש"י כפשוטו נראה שהסברנו כפי שהסברתי למעלה. [↑](#footnote-ref-69)
70. תשע"ג: לא ברור אם מזה מהדם והשמן יחד או בזה אחר זה. [↑](#footnote-ref-70)
71. תלמידים תשע"ד: שאל תלמיד נפלא: והרי בגדי הכהן הגדול צריכים להיות נקיים, ואף א"א לכבסם?! ענה תלמיד אחר – אולי הוא לא היזה ממש עליו אלא לכיוון שלו, וצ"ע. [↑](#footnote-ref-71)
72. תשע"ג: זה קרבן שלמים. מסבירה התורה למה מחלקים את הקרבן הזה בין כולם [האימורים ושוק הימין מוקטרים לד', החזה למשה והשאר לאהרן ובניו], כי זה אייל מלא ושלם, כלומר שעושה שלום בין כולם, כלומר מחבר בין כולם, שכולם מקבלים. [השם 'מילואים' לא קשור לשבעת ימי המילואים, אלא שם נרדף ל'שלמים']. השנה בחרתי את הסבר הרמב"ן, שנראה לי יותר קל להבנה. [↑](#footnote-ref-72)
73. צ"ב: ברש"י אולי הכוונה על גבי, והמשף חכמה מסביר בויקרא שהחידוש הוא שהאיברים של העולה לא חוצצים. [↑](#footnote-ref-73)
74. הרחבה: רשמנו על הלוח לד', לבעלים, לכהן, ומתחת לכל אחד מהם את הדברים המתאימים. בדגש על שוק הימין, שכאן באופן מיוחד הוקטר. [↑](#footnote-ref-74)
75. תשע"ד: פירוש המילה "הכהן" הוא "המשרת" שבא תחת הכהן הגדול. [↑](#footnote-ref-75)
76. הוספה: אין הכוונה כפרה מחטא, אלא לשון קינוח והעברה, שהזרות שבהם יוצאת (רש"י כפשוטו). [↑](#footnote-ref-76)
77. הוספה: ואף שסתם שלמים נאכלים לכל אדם בכל העיר, כאן השלמים נחשבים קדשי קדשים, וזה כוונת הכתוב "קודש הם", שהם קדשי קדשים, ולכן נאכלים רק לאהרן ובניו. ראינו כמה הבדלים בין קרבן שלמים זה לקרבן שלמים רגיל. [↑](#footnote-ref-77)
78. הפעלה: ילד שינן לבד "ועשית לאהרן ולבניו", וכולם השלימו 'ככה' הוא המשיך "כאשר ציוויתי", וכולם השלימו "אותכה". [↑](#footnote-ref-78)
79. חזרנו בזריזות על כל הדברים שצריך לעשות בכהנים לקדשם: הלבשת הבגדים, הזאה, הנפה, הקרבה, אכילה, משיחה. השתדלנו לא לשכוח אף פרט, שהרי אם חסר פרט אחד הכהנים לא נחשבים כהנים. [↑](#footnote-ref-79)
80. רש"י מסביר שזה גם נועד לכפרת המזבח (כאשר פירוש המילה כפרה היא להסיר ממנו זרות וחול). אך לפי מה שביארנו בתחילה על תפקידו של פר החטאת העדפנו להסביר גם כאן. וכן נראה לי הכיוון בחוברות מורשה. [↑](#footnote-ref-80)
81. הרחבה:כמו מי שיש לו פצע שצריך לחטא את הפצע, לזכך אותו. כך כאן הדם מטהר את המזבח. [↑](#footnote-ref-81)
82. תשע"ד: למדנו מכאן הלכה, שגם קרבן שבא להקריב ופתאום נפסל מכל סיבה שהיא – יכול להמשיך להקריב את הקורבן הזה, שכיוון שכבר עלה למזבח לא ירד. [↑](#footnote-ref-82)
83. החזקוני והאבע"ז כותבים שרק בהר סיני הקריבו, אח"כ המשיכו להקריב רק מאז שנכנסו לארץ. [↑](#footnote-ref-83)
84. עשינו חשבון של הכפולות בהרחבה. [↑](#footnote-ref-84)
85. הרחבה: הכל בגלל שד' הוציא את שכינתו, האמת היא שעם ישראל הוציא את שכינתו ע"י שלא עשה כך. [↑](#footnote-ref-85)
86. מזה לקוחה המילה: אני מזמין אותך, [↑](#footnote-ref-86)
87. הרחבה: דימנו את זה לבניית כלי חשמלי, זה לא מספיק לבנות, צריך לחבר לחשמל. כך כאן – משה רבינו ואהרן ובניו עושים את כל הפעולות הדרושות, אך הקדושה עצמה היא באה ע"י הקב"ה**.** [↑](#footnote-ref-87)
88. צ"ע והרחבה בסיבת הדבר. [↑](#footnote-ref-88)
89. למדנו את הגמרא במסכת שבת על משה רבינו שעלה למרום, והמלאכים נתנו לו מתנות, ומלאך המוות גילה לו את הסוד – ע"מ לעצור מגיפה צריך להקטיר קטורת, וכך עשה אהרן בפרשת קרח. מכאן למדנו את ערכו הגדול והמיוחד של הקטורת. לכן היום שאין לנו קטורת אנו אומרים את פרשת הקטורת פעם אחת ויש שאומרים אף 3 פעמים, ויש שאומרים אף בקלף. ראינו את דברי הזוהר הקדוש שמי שהיה מריח את ריח הקטורת היה ישר מתעורר לתשובה, ויצר הרע שלו היה נשבר והיה ליבו טהור ומכוון לעשות רצון ד' (מופיע באוצר המדרשים). [↑](#footnote-ref-89)
90. הוספה: ולמה שמו מזבח, שמשמעותו זבח? אברבנאל – שצורתו כצורת מזבח, רד"ק – שהזה עליו פעם בשנה. [↑](#footnote-ref-90)
91. תשע"ג: כיון שלא היו מקריבים עליו קרבנות, לא היה חשש שהגג שהיה עשוי עצי שיטים ישרף. [↑](#footnote-ref-91)
92. הרחבה: כתבתי על הלוח את שלושת הכלים עם הזרים ואת שלושת הדברים שיש להם כתרים ומתחנו קו מאחד לשני. הזכרנו שכתר תורה ניתן לכל. הקטורת זה עבודה המובחרת בעבודת הכהן (משכ"ל, רש"י כפשוטו) ולכן היא מבטאת את הכהונה. [↑](#footnote-ref-92)
93. הרחבה: ראינו שלפעמים צלע זה צד, וכאן זה פינה. קראנו את דברי האונקלוס. [↑](#footnote-ref-93)
94. תשע"ד: **עַל שְׁתֵּי צַלְעֹתָיו תַּעֲשֶׂה** – על שתי הזוויות (הפינות) **עַל שְׁנֵי צִדָּיו** – בכל צד תעשה 2 טבעות בשתי הזוויות, א"כ סה"כ יש 4. ואכן יש מחלוקת בדבר (בכור שור – 2, דעת זקנים – 4). יעויין. [↑](#footnote-ref-94)
95. צ"ב. [↑](#footnote-ref-95)
96. תשע"ג: [בפשטות הכוונה שבזה המזבח מתקדש, אך נראה שמדובר על הכפרה של קדש והמקדש, צ"ע.] [↑](#footnote-ref-96)